AN COIMISIÚN EORPACH An Bhruiséil,12.9.2018 COM(2018) 631 final 2018/0330(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE Maidir leis an nGarda Teorann agus Cósta Eorpach

agus lena n

x001e

aisghairtear Gníomhaíocht Chomhpháirteach Uimh. 98/700/CGB ón gComhairle, Rialachán (AE) Uimh. 1052/2013 ó Pharlaimint na hEorpa agus ón gComhairle agus Rialachán (AE) Uimh. 2016/1624 ó Pharlaimint na hEorpa agus ón gComhairle









FMT:ItalicIonchur ón gCoimisiún Eorpach i gcruinniú na gCeannairí in Salzburg, an 19 agus an 20 Meán Fómhair 2018





MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra An Rialachán maidir leis an nGarda Teorann agus Cósta Eorpach, arna chur ar bun go han-tapa tar éis ghéarchéim imirce 2015, tháinig sé i bhfeidhm an 6 Deireadh Fómhair 2016. Tá níos mó le déanamh fós lena áirithiú, mar chuid de chur chuige comhtháite i leith na himirce, go ndéanfar rialú éifeachtach ar theorainneacha seachtracha an Aontais agus go gcuirfear dlús mór le filleadh imirceach neamhrialta ar bhonn éifeachtach. Le Garda Teorann agus Cósta Eorpach an lae inniu tugadh isteach feabhsuithe i dtaca leis an méid sin. Tá sé ríthábhachtach, áfach, go bhfreagraíonn sé go hiomlán don leibhéal uaillmhéine agus do riachtanais an Aontais Eorpaigh chun na teorainneacha seachtracha a chosaint go héifeachtúil agus chun dúshláin na todhchaí a shárú i dtaca leis an imirce. Ba cheart an Garda Teorann agus Cósta Eorpach a bheith ina shampla nithiúil de dhlúthpháirtíocht na hEorpa atá ar fáil lena imscaradh ar bhonn oibríochtúil nuair is gá agus cosaint theorainneacha comhroinnte seachtracha an Aontais a athneartú. Tá leagtha amach ag an gCoimisiún cheana a fhís le haghaidh Garda Teorann agus Cósta Eorpach a bheidh treisithe agus go hiomlán feidhmiúil chun aghaidh a thabhairt ar na hábhair imní atá ar shaoránaigh i ndáil le slándáil agus sábháilteacht an Aontais. Le haghaidh Chreat Airgeadais Ilbhliantúil 2021-2027, tá sé beartaithe ag an gCoimisiún buanchór 10,000 garda teorann a bhunú agus beagnach a thrí oiread maoinithe a chur ar fáil le haghaidh bainistiú imirce agus teorainneacha, arb ionann agus €34.9 billiún, i gcomparáid le beagnach €13 billiún le linn na tréimhse reatha, chun dul i ngleic le dúshláin mhéadaithe a bhaineann leis an imirce, an tsoghluaisteacht agus an tslándáil ar bhealach spriocdhírithe. Dá réir sin, d'fhéadfadh an Garda Teorann agus Cósta Eorpach teorainneacha an Aontais Eorpaigh a bhainistiú ar bhealach níos fearr agus d'fheádfaí beartas imirce níos éifeachtaí a chur i bhfeidhm. Ina theannta sin, mhol an Coimisiún tacaíocht airgeadais a chur ar fáil le haghaidh trealaimh agus le hoiliúint a chur ar chomhchuid náisiúnta an Gharda Teorann agus Cósta Eorpaigh sna Ballstáit, a mbeadh sé mar aidhm aige deis a thabhairt dóibh a nacmhainneacht oibríochtúil a mhéadú, na huirlisí atá ann cheana a athneartú agus córais faisnéise ar fud an Aontais a fhorbairt le haghaidh teorainneacha, bainistiú imirce agus slándáil. Maidir leis sin, an 12 Meitheamh 2018, mhol an Coimisiún an Ciste Tearmainn agus Imirce, an Ionstraim um Bainistiú Teorainneacha agus an Ciste Slándála Inmheánaí, ar fiú €20.9 billiún iad ar an iomlán. Ina conclúidí a rinne sí i Meitheamh 2018, dheimhnigh an Chomhairle Eorpach an gá atá le rialú níos éifeachtaí ar theorainneacha seachtracha an Aontais trí ról tacaíochta na Gníomhaireachta um an nGarda Teorann agus Cósta Eorpach a neartú a thuilleadh, lena náiríodh dul i gcomhar le tríú tíortha, trí acmhainní méadaithe agus trí shainordú feabhsaithe. Tá tuilleadh tacaíochta tugtha freisin ag na Ballstáit i bhfóraim éagsúla do na príomhphrionsabail arna gcomhaontú i gconclúidí na Comhairle Eorpaí, agus cuireadh béim ar an ngá atá le hionstraimí dlúthpháirtíochta na hEorpa a dhaingniú, lena náirítear bainistiú éifeachtach na dteorainneacha seachtracha a áirithiú le Garda Teorann agus Cósta Eorpach níos láidre agus beartas Eorpach um fhilleadh a bhunú a bheidh níos éifeachtaí agus níos comhtháite agus a bheidh bunaithe ar thuilleadh dlúthpháirtíochta agus ar iontaoibh fhrithpháirteach. Ina theannta sin, sa Rún ó Pharlaimint na hEorpa an 30 Bealtaine 2018 maidir leis an tuarascáil bhliantúil ar fheidhmiú limistéar Schengen, athdhearbhaíodh go bhfuil gá an straitéis lánfheidhme um Bainistiú Comhtháite Teorainneacha san Eoraip (IBM) a thabhairt isteach gan mhoill, mar a comhaontaíodh idir na hinstitiúidí, chomh maith le straitéis theicniúil agus oibríochtúil an Gharda Teorann agus Cósta Eorpaigh agus straitéisí náisiúnta na mBallstát ina dhiaidh sin. Chuir Parlaimint na hEorpa a himní in iúl freisin faoi neamhréireachtaí le cur chun feidhme Straitéis IBM sna Ballstáit agus leag sí béim air go bhfuil forghníomhú iomlán na Straitéise IBM i ngach Ballstát riachtanach chun go bhfeidhmeoidh limistéar Schengen go leordhóthanach. Mar fhreagairt ar na hiarrataí sin agus ar iarraidh le déanaí ón gComhairle Eorpach, tá roinnt athruithe ar an nGarda Teorann agus Cósta Eorpach á moladh ag an gCoimisiún, go háirithe eite oibríochtúil dá cuid féin a thabhairt don Ghníomhaireacht: Buanchór buan 10,000 duine i mbun oibre sa Ghníomhaireacht Eorpach um an nGarda Teorann agus Cósta agus cumhachtaí feidhmiúcháin aige dá ghníomhachtaí go léir chun tacú go héifeachtach leis na Ballstáit ar an láthair. Ní athrú cainníochtúil amháin a bheidh i mbuanchór an Gharda Teorann agus Cósta Eorpach, déanfaidh sé foráil freisin d’athrú cáilíochtúil trí réiteach iontaofa atá ar fáil go héasca a ráthú. Áiritheofar leis go bhfuil na cumais riachtanacha ag an Aontas ina iomláine chun teorainneacha seachtracha an Aontais a chosaint, gluaiseachtaí tánaisteacha a chosc agus filleadh na nimirceach neamhrialta a chur chun feidhme go héifeachtach. Mar gheall ar athneartú suntasach an trealaimh theicniúil freisin atá ar fáil dó, sealbhú cumhachtaí feidhmiúcháin ag a bhaill foirne reachtúla agus cumas treisithe feidhmiú i dtríú tíortha, athrú ó bhun a bheidh i mbuanchór an Gharda Teorann agus Cósta Eorpaigh ó thaobh cáilíochta agus éifeachtúlachta de ar an mbealach ina gcosnaíonn an tAontas a chomhtheorainneacha agus ina ndéanann sé na sreabha imirce a bhainistiú. Trí chaighdeáin nua a bhunú agus cultúr Eorpach a shníomh i measc na ngardaí teorann, beidh an Garda Teorann agus Cósta Eorpach ina threoirphlean don mbealach inar cheart bainistiú teorainneacha an Aontais a chur chun feidhme. Dá bhrí sin, ní mór feidhmiú an Gharda Teorann agus Cósta Eorpaigh a chur in oiriúint chomh maith leis na bealaí ina leagtar amach tosaíochtaí straitéiseacha don Bhainistiú Comhtháite Teorainneacha san Eoraip, rud atá níos tábhachtaí. Dá bhrí sin, is é aidhm an togra stiúradh polaitiúil Bhainistithe Comhtháite Teorainneacha san Eoraip a struchtúrú trí thimthriall beartais a bhunú lena gcuimseofar straitéisí Eorpacha agus náisiúnta don bhainistiú comhtháite teorainneacha. Cuirfear feabhas ar chomhordú phróisis pleanála don Bhainistiú Comhtháite Teorainneacha san Eoraip chun oibríochtaí teorann a ullmhú níos fearr, an fhreagairt do leibhéil níos airde tionchair a shainiú agus, go háirithe, idirghabháil fhéideartha an bhuanchóir agus cumais eile de chuid na Gníomhaireachta chun tacú leis na Ballstáit. Feabhsófar leis freisin cumas an Gharda Teorann agus Cósta Eorpaigh a ullmhú trí oiliúint agus oideachas a chomhordú, trealamh a fháil sa ghearrthéarma agus san fhadtéarma, lena náirítear taighde agus forbairt. Leis an togra feabhsófar an cumas faisnéis a mhalartú agus tacófar leis na Ballstáit i réimse an fhillte freisin. Ina theannta sin, tá sé á chur i láthair in éineacht le leasú ar an Treoir um Fhilleadh a dhírítear ar chúnamh a thabhairt do na Ballstáit éifeachtúlacht an fhillte a mhéadú agus beartas um fhilleadh a bhaint amach san Aontas atá níos éifeachtaí agus níos comhleanúnaí. Moltar le hathmhúnlú na Treorach um Fhilleadh nósanna imeachta níos soiléire agus níos éifeachtaí chun cinntí um fhilleadh a eisiúint agus achomhairc a phróiseáil, comhleanúnachas agus sineirgíochtaí a áirithiú idir na nósanna imeachta tearmainn agus na nósanna imeachta um fhilleadh, chomh maith le húsáid níos éifeachtaí a bhaint as coinneáil leis an bhfilleadh a éascú. Sa chomhthéacs sin, déanann na hathruithe beartaithe ar an Rialachán maidir leis an nGarda Teorann agus Cósta Eorpach tuilleadh leathnaithe ar raon feidhme an chúnaimh oibríochtúil a bheidh á sholáthar ag an nGníomhaireacht do na Ballstáit. Leis na hathruithe sin athneartaítear agus treisítear an comhar idir an Ghníomhaireacht agus Gníomhaireacht an Aontais Eorpaigh um Thearmann freisin i dtaca le foirne tacaíochta don bhainistiú imirce a imscaradh, go háirithe ag teophointí agus ag ionaid rialaithe. Tá aghaidh á tabhairt ag an gCoimisiún ar an ngá atá le sineirgíochtaí a áirithiú idir na nósanna imeachta tearmainn agus na nósanna imeachta um fhilleadh trí chomhordú idir na húdaráis inniúla náisiúnta agus gníomhaireachtaí ábhartha an Aontais agus freisin trí éifeachtúlacht an chomhbheartais um fhilleadh a mhéadú mar chomhchuid thábhachtach de bhainistiú inbhuanaithe na himirce. Is eilimint thábhachtach eile den Bhainistiú Comhtháite Teorainneacha san Eoraip é an comhar le tríú tíortha. Leis an togra seo athneartaítear comhar na Gníomhaireachta le tríú tíortha agus é mar aidhm aige an bainistiú teorainneacha san Eoraip agus na caighdeáin um fhilleadh a chur chun cinn, faisnéis agus anailís riosca a mhalartú, cur chun feidhme gníomhaíochtaí maidir le filleadh d’fhonn cur lena gcuid éifeachtúlachta agus tacú le tríú tíortha i réimse an bhainistithe teorainneacha agus imirce. Áirítear leis sin buanchór an Gharda Teorann agus Cósta Eorpaigh a imscaradh nuair is gá an tacaíocht sin chun teorainneacha seachtracha a chosaint agus bainistiú éifeachtach a dhéanamh ar bheartas imirce an Aontais. Ba cheart do Gharda Teorann agus Cósta Eorpach atá lánfheidhmiúil na huirlisí oibríochtúla go léir atá ann a shruthlíniú agus a úsáid freisin. Tá sé beartaithe ag an gCoimisiún an Córas Eorpach um Fhaireachas ar Theorainneacha (EUROSUR) a chuimsiú sa togra maidir leis an nGarda Teorann agus Cósta Eorpach, chun feidhmiú EUROSUR a fheabhsú agus a raon feidhme a mhéadú leis an gcuid is mó de chomhchodanna an Bhainistithe Comhtháite Teorainneacha a chlúdach. D’fhágfadh sé sin go ndéanfaí géarchéimeanna ag teorainneacha seachtracha an Aontais agus i dtríú tíortha a bhrath, a réamh-mheas agus freagairt dóibh níos fearr. Leis na heilimintí thuasluaite athneartaítear an Bainistiú Comhtháite Teorainneacha mar go gcuirfidh sé ar chumas an Gharda Teorann agus Cósta Eorpaigh feidhmiú mar fhíorphóilíní teorann chun a áirithiú go gcosnaítear teorainneacha seachtracha an Aontais, chun sreabha imirce a bhainistiú go héifeachtach agus chun cur le hardleibhéal slándála a ráthú laistigh den Aontas - coinníoll an-tábhachtach le limistéar Schengen a chaomhnú. Na cúiseanna le feabhas a chur ar fheidhmiú an Gharda Teorann agus Cósta Eorpaigh Bhí an Díorma Mearfhreagartha éigeantach de 1 500 garda teorann ar cheann de ghnéithe nua Rialachán 2016. In ainneoin gur bunaíodh an Díorma go rathúil, ní féidir é a ghníomhachtú ach amháin le haghaidh idirghabhálacha meara ar an teorainn, ar cineál an-sonrach idirghabhála é lena dtugtar aghaidh ar ghéarchéimeanna. Chun tacaíocht oibríochtúil a thabhairt do na Ballstáit ar an líne thosaigh faoi oibríochtaí rialta comhpháirteacha - arb é an cineál is coitianta é - leanann an Ghníomhaireacht de bheith ag brath go hiomlán ar chomhthiomsú deonach acmhainní daonna agus teicniúla na mBallstát.

Le linn ghéarchéime na himirce, méadaíodh faoi cheathair riachtanais oibríochtúla na Gníomhaireachta chun tacú leis na Ballstáit ar an líne thosaigh: ó oibríochtaí lenar ceanglaíodh 52 359 duine/lá a imscaradh in 2014 go 189 705 duine/lá in 2017. Fiú agus laghdú tagtha ar dhéine an bhrú ag na teorainneacha seachtracha i gcomparáid le 2015, agus i bhfad níos lú imirceach neamhrialta ag teacht isteach trí bhealach na Meánmhara Láir agus bealach na Meánmhara Thoir, leanann rannpháirtíocht oibríochtúil na Gníomhaireachta de bheith ag cur leis na torthaí dearfacha sin. Go minic, áfach, ní chomhlíontar go leordhóthanach na riachtanais oibríochtúla maidir le hacmhainní daonna agus teicniúla arna mbunú ag an nGníomhaireacht le gealltaí deonacha na mBallstát. Tá ardleibhéal leanúnach rannpháirtíochta ag teastáil chun cosaint cheart fhadtéarmach na dteorainneacha seachtracha a áirithiú. I bhfianaise na bhforbairtí geopholaitiúla i réigiúin straitéiseacha áirithe ar domhan chomh maith le treochtaí déimeagrafacha domhanda, beifear ag dréim leis go dtabharfaidh an Ghníomhaireacht Eorpach um an nGarda Teorann agus Cósta cabhair do níos mó agus níos mó Ballstát agus iad ag déileáil le brú imirce, lena náirítear trí thacú le filleadh éifeachtacha agus comhar le tríú tíortha. Cé go raibh na Ballstáit ag súil leis an treocht sin den chuid is mó, agus cé gur chuir siad gardaí teorann agus saineolaithe breise ar fáil don Ghníomhaireacht, ar an drochuair tá dochar tromchúiseach déanta ag bearnaí leanúnachadon chuid is mó d’oibríochtaí comhpháirteacha na Gníomhaireachta le linn na tréimhse 2015-2018, agus go minic fágann siad go bhfuil tacaíocht na Gníomhaireachta neamhéifeachtach go páirteach, mar atá leagtha amach ag an gCoimisiún arís is arís eile. Mar thoradh ar chleachtadh bliantúil gealltanais 2018 idir an Ghníomhaireacht Eorpach um an nGarda Teorann agus Cósta agus na Ballstáit, níor clúdaíodh ach 49% de na gardaí teorann agus 45% den trealamh i gcomparáid le riachtanais na Gníomhaireachta i ndáil le gníomhaíochtaí ar theorainneacha talún. Maidir le hoibríochtaí ag na teorainneacha muirí, cé go raibh 96% de na gardaí teorann clúdaithe, ní raibh ach 60% de na hacmhainní teicniúla clúdaithe. Tá laige bhuan sin an tsásra comhthiomsaithe reatha ag déanamh dochar do chumas an Aontais ár dteorainneacha seachtracha a choinneáil slán, agus ní mór é a leigheas mar atá aitheanta go minic ag an gComhairle Ceartais agus Gnóthaí Baile. Thairis sin, faoin sásra comhthiomsaithe reatha, ní gheallann na Ballstáit a rannpháirtíocht ach amháin do láithreacha nithiúla agus do thréimhsí nithiúla, rud a thugann solúbthacht theoranta don Ghníomhaireacht chun saineolaithe agus/nó acmhainní teicniúla a ath-imscaradh go tapa chuig limistéir oibríochtúla eile de réir mar is gá. Tá tearc-ghealltanais le sárú ag an Aontas do chuid de na míonna ardbhrú, agus róghealltanais do chuid de na míonna is ísle brú. Tá dúshlán ag baint leis an méid sin go léir mar nach féidir leis an nGníomhaireacht na baill foirne oibríochtúla a imscaradh de réir na riachtanas sainaitheanta. Déanann an Ghníomhaireacht iarracht an easpa rannchuidithe ó na Ballstáit agus an easpa solúbthachta ar an ath-imscaradh a chúiteamh trína hacmhainní féin a fhorbairt agus a úsáid, go háirithe trí "bhaill foirne ar iasacht"(sTManna) a chomhthiomsú agus a imscaradh mar a rannchuidiú féin do na gníomhaíochtaí oibríochtúla. Tá sé léirithe, áfach, nach leor an scéim dheonach fhorlíontach sin chun deis a thabhairt don Ghníomhaireacht tairbhe a bhaint as a príomh-bhuntáistí, eadhon intuarthacht fhadtéarmach na rannpháirtíochta agus an tsolúbthacht le haghaidh ath-imscaradh. Cé gur féidir baill foirne ar iasacht a chur ar fáil don Ghníomhaireacht ar feadh bliana nó níos mó, ní dhéantar an chuid is mó díobh a thabhairt ar iasacht ach ar feadh na híostréimhse trí bliana a cheanglaítear leis an Rialachán. Léirítear leis na ceachtanna a foghlaimíodh ó oibríochtaí na Gníomhaireachta go bhfuil gá le baill foirne bhuana sa Ghníomhaireacht atá oilte go hiomlán agus is féidir a imscaradh aon tráth, in aon áit. Deimhnítear leo freisin go bhfuil éagothromaíocht ann i dtaca le himscaradh na mBallstát, go bhfuil easpa comhoiliúna, scileanna leordhóthanacha teanga agus comhchultúir oibríochtúil ann, rud a chuireann bac ar chomhar ar an láthair. Bheadh fíor-bhreisluach ag baint le baill foirne a bheadh oilte go hiomlán agus a mbeadh comhchultúr gairmiúil acu. Ar deireadh, mar a tharlaíonn leis na bearnaí leanúnacha i dtaca le comhthiomsú acmhainní daonna, bíonn ganntanais shuntasacha le sárú ag an nGníomhaireacht go rialta i dtaca le rannchuidithe na mBallstát le haghaidh trealamh teicniúil. Cé gur cosúil gur deacair é sásra comhthiomsaithe éigeantach a chur ar bun atá bunaithe ar rannpháirtíocht chothrom na mBallstát go léir, is é an taon réiteach amháin acmhainn theicniúil na Gníomhaireachta féin a fhorbairt a thuilleadh trí acmhainní riachtanacha a fháil, ag cur san áireamh an clúdach suntasach atá beartaithe chun na críche sin i dtogra an Choimisiúin don chéad Chreat Airgeadais Ilbhliantúil eile. Cruthófar leis an bpróiseas sin éileamh breise go bhfeidhmeoidh baill foirne oibríochtúla mar bhaill chriú chun na hacmhainní teicniúla go léir sin a chothabháil agus a oibriú agus ba cheart freastal ar an ngá sin leis an réiteach fadtéarmach. Bhí gá ról an Aontais a athneartú i ndáil le tacú leis na Ballstáit i réimse an fhillte mar eilimint an-tábhachtach le cabhrú chun aghaidh a thabhairt ar chás na himirce atá le sárú ag Ballstáit an Aontais. Mar a léiríodh leis na rátaí fillte san Aontas le blianta beaga anuas, tá dúshláin go fóill ann i dtaca leis an bhfilleadh a chur chun feidhme go héifeachtach. Léiríonn staitisticí Eurostat do 2017 gur tháinig laghdú ar an ráta fillte ar fud an Aontais ó 45.8% in 2016 go 36.6%. I dteannta athmhúnlú beartaithe na Treorach um Fhilleadh, lena beartaítear nósanna imeachta níos soiléire agus níos éifeachtaí chun cinntí um fhilleadh a eisiúint agus achomhairc a phróiseáil, chomh maith le húsáid níos éifeachtaí a bhaint as coinneáil leis an bhfilleadh a éascú, beartaítear leis an togra seo an creat foriomlán beartais um fhilleadh atá i bhfeidhm a athneartú. I bhfianaise an tacaíocht a chuireann an Ghníomhaireacht ar fáil do na Ballstáit a mhéadú agus gníomhaíochtaí nua a fhorbairt i réimse an fhillte, agus i dtaca le tríú tíortha, is léir go mbeidh gá le tuilleadh ball foirne oibríochtúil a chur ar fáil chun tacú le hiarrachtaí na Gníomhaireachta ina leith sin, go háirithe i bhfianaise an bhuiséid shuntasaigh atá beartaithe chun gníomhaíochtaí na Gníomhaireachta a chlúdach i dtaca leis an bhfilleadh. Ba cheart acmhainneachtaí agus acmhainní daonna leordhóthanacha a chur ar fáil chun freastal ar shainordú leathnaithe den sórt sin maidir leis an bhfilleadh, agus ag féachaint don líon oibríochtaí um fhilleadh, a bhfuil fás ag teacht air cheana, ar thug an Ghníomhaireacht Eorpach um an nGarda Teorann agus Cósta tacaíocht dóibh: tá 192 oibríocht eagraithe nó comhordaithe ag an nGníomhaireacht in 2018 ón 3 Lúnasa, i gcomparáid le 90 sa tréimhse chéanna in 2016 agus 194 in 2017. Tá sé cruthaithe leis an taithí a fuarthas le dhá bhliain anuas a thábhachtaí is atá sé bearta a dhéanamh i dtríú tíortha, lena náirítear tacaíocht oibríochtúil agus theicniúil a chur ar fáil. Tá caibidlíocht ar bun ag an gCoimisiún thar ceann chomhaontuithe stádais an Aontais le tíortha comharsanachta áirithe chun cur ar chumas na Gníomhaireachta imscaradh oibríochtúil a dhéanamh chuig na tíortha sin. Tá an chaibidlíocht tugtha chun críche, nó beagnach tugtha chun críche, le tíortha na mBalcán Thiar, agus d’fhéadfaí níos mó ná na tíortha comharsanachta a chuimsiú sna comhaontuithe sin, tíortha atá lasmuigh de na srianta críochacha, chomh fada agus a leantar de bheith ag tabhairt tacaíochta den sórt sin do thríú tíortha ar mhaithe le teorainneacha seachtracha an Aontais a chosaint. Beidh i bhfad níos mó ball foirne oibríochtúil ón mbuanchór de dhíth le haghaidh imscaradh oibríochtúil den sórt sin agus chun tacú le gníomhaíochtaí den sórt sin ar an láthair i dtríú tíortha lena náirítear i dtaca leis an bhfilleadh. Cuspóirí an Gharda Teorann agus Cósta Eorpaigh Léiríonn na heilimintí go léir thuasluaite an géarghá atá le réiteach buan iontaofa lena áirithiú go bhfuil na hacmhainneachtaí riachtanacha ag an nGníomhaireacht chun teorainneacha seachtracha an Aontais a chosaint agus chun tacú go héifeachtach leis an bhfilleadh. Sa Rialachán maidir leis an nGarda Teorann agus Cósta Eorpach a glacadh in 2016 leagtar amach prionsabail an Bhainistithe Comhtháite Teorainneacha san Eoraip agus tugtar sainmhíniú ann ar an nGarda Teorann agus Cósta Eorpach, ach tugtar aghaidh ann go príomha ar ról na Gníomhaireachta Eorpaí um an nGarda Teorann agus Cósta. Le Rialachán EUROSUR arna ghlacadh in 2013 bunaítear creat chun comhar a dhéanamh agus faisnéis a mhalartú idir na Ballstáit agus an Ghníomhaireacht ach tá an creat sin teoranta faoi láthair d’fhaireachas teorainneacha mara agus talún. Tríd an dá Rialachán a chumasc le chéile, comhcheanglaítear sa togra cúraimí na Gníomhaireachta agus ról údaráis na mBallstát i bhfeidhmiú an Gharda Teorann agus Cósta Eorpaigh. Is mar gheall air sin atá beartaithe ag an gCoimisiún buanchór an Gharda Teorann agus Cósta Eorpaigh a bhunú faoi 2020 ina mbeidh 10 000 ball foirne oibríochtúil lena heite éifeachtach agus éifeachtúil oibríochtúil féin a chur ar fáil don Ghníomhaireacht. Tá an togra seo ceaptha leis an easpa sainaitheanta reatha a leigheas, le freagairt do na riachtanais reatha agus le hullmhacht straitéiseach an Aontais chun freagairt do dhúshláin amach anseo a áirithiú. Tá sé ríthábhachtach ach go háirithe a áirithiú go mbainfidh an buanchór a lán-acmhainneacht 10 000 ball foirne oibríochtúil amach go tapa faoi 2020, chun a chur ar chumas na Gníomhaireachta freagairt don staid reatha. Sa chomhthéacs sin, ba cheart na bearta ullmhúcháin, lena náirítear an tullmhú lóistíochta agus riaracháin go léir le haghaidh daoine a earcú agus a fháil ar iasacht, a dhéanamh chomh luath is a bhaintear comhaontú polaitiúil amach ar an togra. Ní mór bunú an bhuanchóir a chomhtháthú i nGarda Teorann agus Cósta Eorpach atá ag feidhmiú go maith agus ina bhfuil na Ballstáit, an tAontas agus gníomhaireachtaí an Aontais, go háirithe an Ghníomhaireacht Eorpach um an nGarda Teorann agus Cósta, comhordaithe go maith agus ag oibriú i dtreo cuspóirí coiteanna comhroinnte beartais. Áiritheoidh an comhordú sin an cumas faisnéis agus anailís a chomhroinnt, acmhainn freagartha a chomhordú agus an cumas géarchéimeanna a réamh-mheas ag na teorainneacha seachtracha sa ghearrthéarma, sa mheántéarma agus san fhadtéarma agus na hacmhainní riachtanacha freagartha a fhorbairt i gcomhar. Den chuid is mó, cuireann méid an bhuanchóir seo den Gharda Teorann agus Cósta Eorpach leis na comharthaí reatha maidir le rannpháirtíocht faoi na sásraí comhthiomsaithe atá ann cheana agus atá deonach, seachas an Díorma Mearfhreagartha. I gcomhréir le cinneadh an bhoird bainistíochta, is 5 000 líon foriomlán na gardaí teorann do ghníomhaíochtaí oibríochtúla na Gníomhaireachta. Is mó ná 7 000, áfach, líon iarbhír na mball d’Fhoireann an Gharda Teorann agus Cósta Eorpaigh atá cláraithe i gcóras OPERA na Gníomhaireachta. Tá na hacmhainní sin forlíonta le 1 500 garda teorann arna nainmniú ag an Díorma Mearfhreagartha. Ina theannta sin, i dtaca leis an bhfilleadh, tá trí dhíorma ar fáil ag an nGníomhaireacht faoi láthair ba cheart a bheith comhdhéanta, i gcomhréir le cinneadh an bhoird bainistíochta, de 600 garda tionlacain don fhilleadh, 50 speisialtóir don fhilleadh agus 40 duine de lucht faireacháin don fhilleadh éigeantach. Sa chomhthéacs sin, tá sé i gceist go dtabharfaidh an méid beartaithe de bhuanchór 10 000 duine deis don Ghníomhaireacht, seachas na bearnaí reatha amháin a líonadh, borradh a chur faoina tacaíocht do na Ballstáit atá ar an líne thosaigh i limistéir chriticiúla oibríochtúla agus níos mó limistéar a chlúdach i mBallstáit an Aontais agus i dtríú tíortha chomh maith leis an bhfilleadh a mhéadú go suntasach. Ba cheart do bhuanchór an Gharda Teorann agus Cósta Eorpaigh trí chatagóir éagsúla d’fhoireann oibríochtúil a chuimsiú: 1) baill foirne oibríochtúla fostaithe ag an nGníomhaireacht Eorpach um an nGarda Teorann agus Cósta (Catagóir 1), 2) baill foirne ar iasacht éigeantach chuig an nGníomhaireacht ó na Ballstáit ar feadh tréimhse fhada (Catagóir 2) agus 3) baill foirne arna soláthar go héigeantach ag na Ballstáit le haghaidh imscaradh gearrthéarmach (Catagóir 3). Is gné riachtanach den chur chuige nua seo go gcuirfear baill foirne reachtúla na Gníomhaireachta san áireamh mar bhaill de bhuanchór an Gharda Teorann agus Cósta Eorpaigh, ag a mbeidh na cumhachtaí is gá chun cúraimí rialaithe teorann agus fillte a chomhlíonadh, lena náirítear na cúraimí dá bhfuil cumhachtaí feidhmiúcháin ag teastáil. Foráiltear le hAirteagal 77(2)(d) den Chonradh ar Fheidhmiú an Aontais Eorpaigh (CFAE) go nglacfaidh an tAontas aon bheart is gá chun córas comhtháite bainistíochta do theorainneacha seachtracha a bhunú de réir a chéile. Leis sin tugtar an bunús dlí chun cumhachtaí forfheidhmithe dlí a thabhairt do na gníomhairí a ghníomhaíonn thar ceann an Aontais agus na cúraimí á gcomhlíonadh acu a bhaineann le córas bainistithe comhtháite a thabhairt isteach do na teorainneacha seachtracha. Ba cheart na cumhachtaí agus na cúraimí sin a shainmhíniú go soiléir, áfach, chun teacht leis an gcuspóir córas bainistithe comhtháite a bhunú do na teorainneacha seachtracha. Dá bhrí sin, is cuid den togra é liosta na gcúraimí sin. Beidh baill foirne na Gníomhaireachta faoi Chatagóir 1 ina gcineál nua de bhaill foirne san Aontas ar a mbronntar cumhachtaí feidhmiúcháin, lena náirítear úsáid fórsa, agus iad ag feidhmiú mar bhaill d’fhoireann arna gcur chun oibre ó bhuanchór an Gharda Teorann agus Cósta Eorpaigh. Measann an Coimisiún gur buneilimint é an socrú sin dá thogra leasaithe a mbeidh tionchar suntasach aige i dtaca le sainordú na Gníomhaireachta a athneartú chun rialú éifeachtach ar theorainneacha seachtracha an Aontais a ráthú.

Is é an dara príomheilimint de bhuanchór an Gharda Teorann agus Cósta Eorpaigh cineál éigeantach rannchuidithe gearrthéarmacha agus fadtéarmacha na mBallstát do bhuanchór an Gharda Teorann agus Cósta Eorpaigh, arb é an taon réiteach é ar infhaighteacht na rannchuidithe riachtanacha a ráthú do ghníomhaíochtaí na Gníomhaireachta de mheon dlúthpháirtíochta agus freagrachta ar mhaithe le dea-fheidhmiú limistéar Schengen. Bunaíodh rannchuidithe na mBallstát ar an scála dáilte a comhaontaíodh le linn na caibidlíochta in 2016 don Díorma Mearfhreagartha agus a leagadh amach in Iarscríbhinn I a ghabhann le Rialachán (AE) 2016/1624. D’fhéadfadh an rannchuidiú éigeantach sin fíordhúshlán a chruthú do na Ballstáit i gcásanna ina bhfuil a nacmhainneachtaí náisiúnta faoi bhrú ollmhór mar gheall ar dhualgais náisiúnta. Is mar gheall air sin a fhoráiltear leis an togra córas tacaíochta airgeadais chun tacú le forbairt fhadtéarma acmhainní daonna agus sin a dhaingniú trí na Ballstáit a chumasú baill foirne bhreise a fhruiliú agus a oiliúint leis an tsolúbthacht riachtanach a chur ar fáil chun an comhthiomsú éigeantach a bunaíodh faoi bhuanchór an Gharda Teorann agus Cósta Eorpaigh a chomhlíonadh agus acmhainneachtaí náisiúnta leordhóthanacha dá gcuid féin a choimeád san am céanna. A bhuí le comhdhéanamh modúlach buanchór an Gharda Teorann agus Cósta Eorpaigh, ina mbeidh trí chatagóir de bhaill foirne oibríochtúla, cuirfear an tsolúbthacht ar fáil chun rannpháirtíocht na Gníomhaireachta a mhodhnú de réir na riachtanas oibríochtúil. Cé go mbeidh baill foirne oibríochtúla reachtúla na Gníomhaireachta (Catagóir 1) i gcónaí ina bpríomh-bhunchloch d’imscaradh ón mbuanchór, d’fhéadfaí rannpháirtíocht na mball foirne oibríochtúil faoi chatagóir 2 agus go háirithe faoi chatagóir 3 a oiriúnú laistigh de na sásraí atá ann cheana. Ar deireadh, cuireann buanchór an Gharda Teorann agus Cósta Eorpaigh agus a bhaill foirne oibríochtúla réiteach comhtháite ar fáil lena dtugtar aghaidh ar réimsí imscartha uile na Gníomhaireachta: Beidh comhdhéanamh measctha ag na foirne bainistithe teorann, na foirne um fhilleadh chomh maith leis na foirne tacaíochta don bhainistiú imirce. Is é sin an fáth a bhfuiltear ag comhtháthú na sásraí comhthiomsaithe go léir leis an togra: sásra reatha gealltanais bhliantúil do ghníomhaíochtaí ag na teorainneacha seachtracha, an Díorma Mearfhreagartha éigeantach le haghaidh na mear-idirghabhálacha ag na teorainneacha, dhá dhíorma do speisialtóirí don fhilleadh agus do ghardaí tionlacain don fhilleadh. Go heisceachtúil, mar gheall ar shainiúlacht a chúraimí agus a shaineolais agus an gá atá le neamhspleáchas le linn feidhmeanna faireacháin á gcomhlíonadh, ba cheart do dhíorma an lucht faireacháin don fhilleadh éigeantach leanúint de bheith ina shocrú ar leithligh. Dá bhrí sin, is é aidhm an togra stiúradh polaitiúil Bhainistiú Comhtháite Teorainneacha na hEorpa a struchtúrú trí thimthriall beartais a bhunú lena gcuimseofar straitéisí Eorpacha agus náisiúnta don bhainistiú comhtháite teorainneacha. Leis an togra athneartófar sásraí réamhrabhaidh an Gharda Teorann agus Cósta Eorpaigh chun solúbthacht na freagartha a mhéadú nuair atá géarchéim le sárú agus freisin chun aghaidh níos fearr a thabhairt ar chásanna ina bhféadfadh feidhmiú limistéar Schengen a bheith i mbaol. Beidh an réamh-mheas ina eilimint an-tábhachtach de na próisis sin. Tá sé mar aidhm ag an togra freisin feabhas a chur ar chomhordú phróisis phleanála Bhainistiú Comhtháite Teorainneacha na hEorpa chun oibríochtaí teorann a ullmhú níos fearr, an fhreagairt do leibhéil níos airde tionchair a shainiú agus, go háirithe, idirghabháil fhéideartha an bhuanchóir agus acmhainneachtaí eile de chuid na Gníomhaireachta chun tacú leis na Ballstáit. Feabhsófar leis freisin cumas an Gharda Teorann agus Cósta Eorpaigh a ullmhú trí oiliúint agus oideachas a chomhordú, trealamh a fháil sa ghearrthéarma agus san fhadtéarma, lena náirítear taighde agus forbairt. Leis an togra feabhsófar an cumas faisnéis a mhalartú agus tacófar leis na Ballstáit i réimse an fhillte freisin. Chun cúnamh níos fearr a thabhairt do na Ballstáit, leathnaítear leis an togra seo cúraimí na Gníomhaireachta chun go gcuimseofar cúnamh teicniúil agus oibríochtúil i dtaca le nósanna imeachta um fhilleadh, lena nairítear cinntí um fhilleadh a ullmhú chomh maith le gníomhaíochtaí réamhfhillte eile agus cúnamh i dtaobh córais bhainistithe an fhillte agus córais malartaithe faisnéise a fhorbairt agus a oibriú. Leis an togra tabharfar soiléiriú ar ról na mBallstát agus ról na Gníomhaireachta faoi seach i dtaca le feidhmiú an Gharda Teorann agus Cósta Eorpaigh, lena náirítear comhar le tríú páirtithe agus tríú tíortha. I réimse an fhillte, beidh an Ghníomhaireacht in ann cúnamh a chur ar fáil le haghaidh gníomhaíochtaí fillte tríú tíortha, lena náirítear trí oibríochtaí measctha um fhilleadh a eagrú ina mbeidh Ballstát amháin nó níos mó páirteach. Go sonrach, déanfar feidhmiú EUROSUR a fheabhsú a thuilleadh trí cháilíocht na sonraí a mhalartaítear a mhéadú, chomh maith le slándáil agus solúbthacht na gcóras. Chun tacú níos fearr le comhchodanna éagsúla an Bhainistithe Comhtháite Teorainneacha, leathnófar raon feidhme EUROSUR ó fhaireachas teorainneacha go rialú teorann lena náirítear tuairisciú ar ghluaiseachtaí tánaisteacha agus ar theorainneacha aeir. Úsáidfear EUROSUR le haghaidh oibríochtaí teorann agus pleanáil chomhtháite. Le EUROSUR cuirfear feabhas freisin ar chomhar oibríochtúil agus ar mhalartú faisnéise le tríú tíortha agus le tríú páirtithe. •Comhsheasmhacht le forálacha beartais atá sa réimse beartais cheana Leis an togra seo forlíontar na tograí ón gCoimisiún an 12 Meitheamh 2018 maidir leis an gCiste um Bainistiú Comhtháite Teorainneacha agus an Ciste Tearmainn agus Imirce a bhunú faoin gcéad Chreat Airgeadais Ilbhliantúil eile, i bhfianaise athneartú an chistithe do chomhchodanna náisiúnta an Gharda Teorann agus Cósta Eorpaigh. Tá sé mar aidhm ag tograí uile sin an Choimisiúin a áirithiú i gcomhar go mbeidh córas bainistithe teorann ag an Aontas a bheidh comhtháite go hiomlán agus a chuirfear chun feidhme ag Garda Teorann agus Cósta Eorpach atá láidir agus lánfheidhme, agus a chuimseoidh an Ghníomhaireacht Eorpach um an nGarda Teorann agus Cósta agus na húdaráis náisiúnta atá freagrach sna Ballstáit as bainistiú teorainneacha agus an fhillte. Chun go bhféadfar foireann a imscaradh go héifeachtach as buanchór an Gharda Teorann agus Cósta Eorpaigh ón 1 Eanáir 2020, ba cheart cinntí áirithe a dhéanamh agus a chur i bhfeidhm a luaithe is féidir. Go sonrach, de mhaolú ar an ngnáth-sprioc-am a leagtar amach sa Rialachán, ba cheart an cinneadh ón mbord bainistíochta faoi phróifílí bhuanchór na Gníomhaireachta a ghlacadh laistigh de shé seachtaine ó dháta theacht i bhfeidhm an Rialacháin agus ba cheart baill foirne a bheith ainmnithe ag Ballstáit do bhuanchór an Gharda Teorann agus Cósta Eorpaigh laistigh de 12 sheachtain ó dháta theacht i bhfeidhm an Rialacháin. San am céanna, chun a áirithiú go leanfar de bheith ag tacú leis na gníomhaíochtaí oibríochtúla atá an Ghníomhaireacht a reáchtáil, ba cheart an timscaradh ar fad go dtí 31 Nollaig 2019 a phleanáil agus a chur chun feidhme, lena náirítear faoin Díorma Mearfhreagartha, i gcomhréir le hAirteagal 20, Airteagal 30 agus Airteagal 31 de Rialachán (AE) 2016/1624 agus i gcomhréir leis an gcaibidlíocht dhéthaobhach bhliantúil a cuireadh i gcrích i 2018. Níor cheart na forálacha sin a aisghairm ach le héifeacht ón 1 Eanáir 2020. Cuireann an togra leis an mbeartas agus leis an mbosca uirlisí bainistithe teorainneacha atá ann cheana, go háirithe an Garda Teorann agus Cósta Eorpach arna bhunú le Rialachán (AE) Uimh. 2016/1624. Le dhá bhliain anuas, tá na chéad timthriallta de mheasúnuithe leochaileachta curtha i gcrích ag cur chun oibríochta an Gharda Teorann agus Cósta Eorpaigh agus tá na díormaí mearfhreagartha curtha ar bun chun freagairt do chásanna éigeandála. Le buanchór an Gharda Teorann agus Cósta Eorpaigh ina mbeidh 10 000 ball foirne oibríochtúil, cuireann an togra seo go mór le hacmhainneachtaí na Gníomhaireachta, agus dá réir sin le hacmhainneachtaí an Aontais, chun freagairt go héifeachtach do bhagairtí agus do dhúshláin atá ann faoi láthair nó a bheidh ann amach anseo ar na teorainneacha seachtracha trí ghníomhaíochtaí na mBallstát ar na teorainneacha seachtracha a athneartú, a mheasúnú agus a chomhordú ar bhonn réamhghníomhach agus i dtaobh tríú tíortha freisin, agus chun an filleadh a mhéadú. Trí chomhtháthú an Chórais Eorpaigh um Fhaireachas ar Theorainneacha (Eurosur) san ionstraim reachtach lena mbunaítear an Garda Teorann agus Cósta Eorpach, cuireann an togra le spiorad comhair, malartú faisnéise agus comhordú iarrachtaí idir na Ballstáit agus an Ghníomhaireacht Eorpach um an nGarda Teorann agus Cósta, agus i measc údaráis náisiúnta agus Ghníomhaireachtaí an Aontais, trí ghealltanais nithiúla cheangailteacha. Tógann sé freisin ar Rialachán (AE) Uimh. 656/2014 lena mbunaítear rialacha maidir le faireachas ar na teorainneacha farraige seachtracha i gcomhthéacs comhair oibríochtúil arna chomhordú ag an nGníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstát an Aontais Eorpaigh. Soiléirítear sa togra an caidreamh idir measúnuithe leochaileachta arna gcur i gcrích ag an nGníomhaireacht agus sásra meastóireachta Schengen arna bhunú le Rialachán (AE) Uimh. 1053/2013 chun an líon is mó sineirgí a chruthú idir an dá shásra sin atá ríthábhachtach le haghaidh rialú cáilíochta Eorpach maidir le feidhmiú limistéar Schengen. Leis an togra seo déantar tuilleadh forbartha ar na forálacha beartais sin atá ann cheana agus tarraingítear le chéile iad sa Gharda Teorann agus Cósta Eorpach, ag bunú, dá réir sin, córas bainistithe chomhtháite le haghaidh teorainneacha seachtracha ar leibhéal an Aontais dá bhforáiltear in Airteagal 77(2)(d) den Chonradh ar Fheidhmiú an Aontais Eorpaigh. •Comhsheasmhacht le beartais eile de chuid an Aontais Tá an togra seo i gcomhréir leis an mbeartas cuimsitheach fadtéarmach maidir le bainistiú níos fearr a dhéanamh ar an imirce atá leagtha amach sa Chlár Oibre Eorpach maidir leis an Imirce ón gCoimisiún, clár oibre ina ndearnadh de Threoirlínte Polaitiúla an Uachtaráin Juncker sraith de thionscnaimh chomhleanúnacha, atá atreisitheach ar bhonn frithpháirteach, bunaithe ar cheithre cholún. Is iad na ceithre cholún sin: an dreasacht don imirce neamhrialta a laghdú, teorainneacha seachtracha a dhaingniú agus beatha daoine a shábháil, beartas láidir maidir le tearmann agus beartas nua maidir leis an imirce dhleathach. Leis an togra seo déantar an Clár Oibre Eorpach maidir leis an Imirce a chur chun feidhme a thuilleadh, go sonrach maidir leis an gcuspóir go ndéanfaí teorainneacha seachtracha a dhaingniú mar go gcuirfidh an Garda Teorann agus Cósta Eorpach Bainistiú Comhtháite Teorainneacha san Eoraip chun feidhme. Anuas air sin, freagraíonn sé d’iarratas na Comhairle Eorpaí ról tacaíochta na Gníomhaireachta Eorpaí um an nGarda Teorann agus Cósta a neartú a thuilleadh, i gcomhar le tríú tíortha freisin, trí bhíthin acmhainní méadaithe agus sainordú feabhsaithe, d’fhonn a áirithiú go ndéanfar rialú éifeachtach ar theorainneacha seachtracha an Aontais agus dlús mór a chur le filleadh imirceach neamhrialta ar bhonn éifeachtach. 2.BUNÚS DLÍ, COIMHDEACHT AGUS COMHRÉIREACHT

•Bunús dlí Tá an togra reachtach seo bunaithe ar Airteagal 77(2)(b) agus (d) agus Airteagal 79(2)(c) den Chonradh ar Fheidhmiú an Aontais Eorpaigh (CFAE). Le hAirteagal 77(1)(b) agus (d) déantar foráil go bhforbróidh an tAontas beartas d’fhonn seiceálacha a dhéanamh ar dhaoine agus monatóireacht ar thrasnú na dteorainneacha seachtracha, agus córas bainistithe comhtháite le haghaidh na dteorainneacha seachtracha a thabhairt isteach ar bhonn céimnitheach. Chun na gcríoch sin, faoi Airteagal 77(2)(b) agus (d), glacfaidh Parlaimint na hEorpa agus an Chomhairle, ag gníomhú dóibh i gcomhréir leis an ngnáthnós imeachta reachtach, bearta maidir leis na seiceálacha a mbeidh daoine faoina réir agus iad ag trasnú teorainneacha seachtracha, agus gach beart is gá a ghlacadh chun córas bainistithe chomhtháite do theorainneacha seachtracha a bhunú de réir a chéile. Le hAirteagal 79(2)(c) tugtar d’údarás do Pharlaimint na hEorpa agus don Chomhairle bearta a ghlacadh i réimse na himirce neamhrialta agus an chónaithe neamhúdaraithe, lena náirítear daoine a chónaíonn gan údarú a aistriú agus a aisdúichiú. •Coimhdeacht Is é is cuspóir leis an togra seo Bainistiú Comhtháite Teorainneacha san Eoraip a áirithiú maidir le teorainneacha seachtracha an Aontais Eorpaigh, d'fhonn imirce a bhainistiú go héifeachtach agus d'fhonn ardleibhéal slándála a áirithiú san Aontas agus, san am céanna, saorghluaiseacht daoine a chosaint laistigh de. I limistéar gan teorainneacha inmheánacha, tá tionchar ag an imirce neamhrialta thar theorainneacha seachtracha isteach i mBallstát amháin ar na Ballstáit ar fad laistigh de limistéar Schengen. Ní féidir limistéar a choimeád gan teorainneacha inmheánacha mura bhfuil na teorainneacha seachtracha sin slán agus cosaint éifeachtach ann. Ós rud é go bhfuil rialú ar theorainneacha seachtracha an Aontais ina leas coiteann comhroinnte ar gá é a chur i gcrích i gcomhréir le hardchaighdeáin aonchineálacha an Aontais, ní féidir leis na Ballstáit cuspóirí an togra seo a bhaint amach go leordhóthanach, agus is féidir iad a bhaint amach ar dhóigh níos fearr ar leibhéal an Aontais, d’fhéadfadh an tAontas bearta a ghlacadh i gcomhréir le prionsabal na coimhdeachta de réir mar a leagtar amach in Airteagal 5 den Chonradh ar an Aontas Eorpach. •Comhréireacht Tá sé i gceist leis an togra freagairt do na dúshláin nua agus d’fhíorstaid pholaitiúil an Aontais maidir le bainistiú na himirce agus slándáil inmheánach araon. Cuireann sé le bosca uirlisí cumas atá ar fáil don Gharda Teorann agus Cósta Eorpach, go háirithe trí bhuanchór an Gharda Teorann agus Cósta Eorpaigh a bhunú ina mbeidh 10 000 ball foirne oibríochtúil chun déileáil go cuimsitheach leis na dúshláin a bhaineann le teorainneacha an Aontais a bhainistiú agus leis an bhfilleadh. Áirítear leis sin go ndéanann na Ballstáit na rialacha um bainistiú comhtháite teorainneacha a chur chun feidhme go hiomlán agus i gceart i gcomhréir le haon timthriall don bheartas straitéiseach ilbhliantúil comhleanúnach amháin, go ndéantar gníomhaíocht iomchuí chun bac a chur ar chásanna géarchéime agus go dtugtar mearfhreagairt éifeachtach ag teorainneacha seachtracha má thagann cás mar sin chun cinn agus ní ghlactar gníomhaíocht phráinneach ar leibhéal an Aontais le go mbeadh idirghabháil dhíreach ar an láthair ach amháin nuair a éiríonn an cás níos criticiúla. I bhfianaise a chuid cuspóirí agus i gcomhréir le prionsabal na comhréireachta, mar a leagtar amach in Airteagal 5 den Chonradh ar an Aontas Eorpach, ní théann an Rialachán seo thar a bhfuil riachtanach chun na cuspóirí sin a bhaint amach. •An rogha ionstraime Mar a mhínítear i gCaibidil 1, is eilimintí nua fíorthábhachtacha iad bunú bhuanchór an Gharda Teorann agus Cósta Eorpaigh agus socrú na mbeart tionlacain riachtanach, eilimintí a dhéanann difear suntasach d’fheidhmiú an Gharda Teorann agus Cósta Eorpaigh. I bhfianaise a thábhachtaí atá na hathruithe sin, is gá Rialachán (AE) 2016/1624 maidir leis an nGarda Teorann agus Cósta Eorpach a leasú. Is deis é freisin an EUROSUR leasaithe a chomhtháthú níos fearr sa Gharda Teorann agus Cósta Eorpach tríd na heilimintí leasaithe de Rialachán (AE) Uimh. 1052/2013 lena mbunaítear an Córas Eorpach um Fhaireachas ar Theorainneacha (Eurosur) a chuimsiú sa Rialachán nua de réir mar a léiríodh sa mheastóireacht ar Rialachán EUROSUR. Go deimhin, ní féidir foráil a dhéanamh don leibhéal aonfhoirmeachta is gá chun bainistiú comhtháite na dteorainneacha seachtracha a áirithiú agus chun ról éifeachtach na Gníomhaireachta i réimse an fhillte a áirithiú. Ina theannta sin, ós rud é gur bunaíodh an Garda Teorann agus Cósta Eorpach agus EUROSUR le Rialachán, is iomchuí an ionstraim dhlíthiúil chéanna don togra seo lena leasaítear agus lena gcumasctar an dá Rialachán. •Cearta bunúsacha Leis an togra seo, urramaítear cearta bunúsacha agus na prionsabail a aithnítear go háirithe i gCairt um Chearta Bunúsacha an Aontais Eorpaigh. Déanfar gníomhaíochtaí uile an Gharda Teorann agus Cósta Eorpaigh, maidir leis an nGníomhaireacht Eorpach um an nGarda Teorann agus Cósta agus údaráis na mBallstát atá freagrach as bainistiú teorainneacha agus as an bhfilleadh, agus na cearta bunúsacha faoi mar a chumhdaítear sa Chairt a urramú ina niomláine, lena náirítear an ceart chun tearmainn (Airteagal 18 den Chairt), cosaint ar refoulement (Airteagal 19 den Chairt), an ceart go dtabharfar meas ar an saol príobháideach agus ar shaol an teaghlaigh (Airteagal 7 den Chairt), an ceart chun sonraí pearsanta a chosaint (Airteagal 8 den Chairt), agus an ceart chun leigheas éifeachtach (Airteagal 47 den Chairt). Sa togra cuirtear san áireamh go hiomlán cearta an linbh agus riachtanais daoine atá i gcás leochaileach. Dá bhrí sin, tá an togra i gcomhréir le hAirteagal 2 agus le hAirteagal 6 den Chonradh ar an Aontas Eorpach agus le Cairt um Chearta Bunúsacha an Aontais Eorpaigh. 3.IMPLEACHTAÍ BUISÉADACHA Tá ranníocaíocht an Aontais don Ghníomhaireacht Eorpach um an nGarda Teorann agus Cósta mar chuid de bhuiséad an Aontais cheana, buiséad atá bunaithe ar an Ráiteas Airgeadais Reachtach a ghabhann le togra an Choimisiúin maidir leis an Rialachán lena mbunaítear an Garda Teorann agus Cósta Eorpach. Ina theannta sin, sainaithníodh roinnt acmhainní breise don Ghníomhaireacht sa Ráiteas Airgeadais Dlíthiúil a ghabhann le tograí an Choimisiúin le haghaidh ETIAS agus an pacáiste idir-inoibritheachta. Chun buanchór an Gharda Teorann agus Cósta Eorpaigh a bhunú agus trealamh a fháil don Ghníomhaireacht féin, chomh maith le haghaidh a thabhairt go leordhóthanach ar chúraimí nua nó uasghrádaithe eile dá bhforáiltear sa togra seo, ní mór suim EUR 577.5 milliún a chur le ranníocaíocht reatha an Aontais do 2019 agus 2020 faoin gCreat Airgeadais Ilbhliantúil, a d’fhéadfadh a éileamh go núsáidfí ionstraimí speisialta dá bhforáiltear i Rialachán an CAI. Don tréimhse 2021-2027, beidh gá le ranníocaíocht iomlán EUR 11 270 milliún ón Aontas le cúraimí agus feidhmeanna uasghrádaithe na Gníomhaireachta a chlúdach, rud a bhaineann den chuid is mó le buanchór an Gharda Teorann agus Cósta Eorpaigh a chur chun feidhme agus trealamh a fháil don Ghníomhaireacht féin. Forlíonfar na suimeanna sin le ranníocaíocht chomhfhreagrach na dtíortha atá comhlachaithe le Schengen. Is féidir an ranníocaíocht ón Aontas a iarradh don tréimhse 2021-2027 a mhaoiniú faoi na huasteorainneacha a leagtar amach i dtogra CAI an 2 Bealtaine 2018. Maidir le hacmhainní daonna, bhíothas ag súil go mbeidh 1 000 ball foirne ag an nGníomhaireacht faoi 2020. D’fhonn buanchór an Gharda Teorann agus Cósta a bhunú, dáilfear poist bhreise don Ghníomhaireacht: Ag tosú le 750 post in 2019 agus ag tarraingt ar 3 000 post faoi 2025. Beidh na poist bhreise roinnte go cothrom idir gníomhairí sealadacha agus gníomhairí conarthacha. Úsáidfear na poist nua den chuid is mó chun baill foirne oibríochtúla a earcú agus a oiliúint faoi Chatagóir 1 de bhuanchór an Gharda Teorann agus Cósta Eorpaigh. Fós féin, áireofar freisin leis an gcatagóir sin baill foirne dá bhforáiltear maidir le hAonad Láir ETIAS a chur ar bun agus a oibriú.

Ina theannta sin, laistigh den fhigiúr thuasluaite de 3 000 post, d’fhéadfadh an Ghníomhaireacht suas le 4% de mhéid iomlán an bhuanchóir a úsáid chun baill foirne a earcú chun tacú le bunú buanchór an Gharda Teorann agus Cósta Eorpaigh (earcú, bainistíocht laethúil, pleanáil oibríochtúil srl), soláthar foirne do na hoifigí allamuigh, trealamh a fháil don Ghníomhaireacht, tascanna nua eile a bhaineann le feidhmiú an Gharda Teorann agus Cósta Eorpaigh, lena náirítear EUROSUR, an sainordú athneartaithe maidir leis an bhfilleadh agus cúraimí FADO a ghabháil de láimh. Anuas ar bhuiséad na Gníomhaireachta, as na Cistí i réimse na himirce agus an bhainistithe teorann, tacófar le cur chun feidhme ar fhorbairt EUROSUR ar thaobh na mBallstát, trí bhíthin na nacmhainní ón gCiste Slándála Inmheánaí um Theorainneacha agus Víosaí in 2020 (EUR 52,5 milliún) agus ón gCiste um Bainistiú Comhtháite Teorainneacha a bheidh ann amach anseo (EUR 647,5 milliún) sa tréimhse 2021-2027. Leithdháilfear 10% de na hacmhainní sin ar EUROSUR. Cuirfear na gníomhaíochtaí ábhartha chun feidhme trí bhainistíocht chomhroinnte nó trí bhainistíocht dhíreach. Leis an gcreat-Rialachán Airgeadais athbhreithnithe maidir le gníomhaireachtaí díláraithe, lena náirítear rialacha daingnithe maidir le rialachas na ngníomhaireachtaí sin i réimse na calaoise, na neamhrialtachtaí, na rialacha maidir le coinbhleacht leasa agus na rialála inmheánaí, forlíonfar na rialacha atá sa togra seo. 4.An próiseas ullmhúcháin agus comhairliúcháin leis na páirtithe leasmhara In 2017 thíolaic an Coimisiún cúig thuarascáil ar dhul chun cinn don Chomhairle Eorpach, do Pharlaimint na hEorpa agus don Chomhairle, ina ndearnadh taifead den dul chun cinn a bhí bainte amach maidir le hoibríochtú an Gharda Teorann agus Cósta Eorpaigh chomh maith le hanailísiú ar na heasnaimh a tháinig chun cinn. Go minic rinneadh plé sa Chomhairle agus rinneadh roinnt cur i láthair i gcoistí ábhartha Pharlaimint na hEorpa tar éis na dtuarascálacha sin. Sa Teachtaireacht ón gCoimisiún i mí Feabhra, tá tosaíochtaí agus roinnt roghanna leagtha amach do chreat airgeadais ilbhliantúil an Aontais amach anseo le Garda Teorann agus Cósta Eorpach atá láidir agus lánfheidhmiúil ag croílár chóras bainistithe comhtháite teorainneacha san Eoraip ar córas é atá go hiomlán comhtháite. Ina Theachtaireacht an 2 Bealtaine 2018 a ghabh leis an togra maidir leis an gcéad Chreat Airgeadais Ilbhliantúil eile, d’athdhearbhaigh an Coimisiún a thiomantas d’oibriú i dtreo an chuspóra sin agus mhol sé buanchór de thuairim agus 10 000 garda teorann a chruthú. An 5 Iúil rinne bord bainistíochta na Gníomhaireachta ceardlann neamhfhoirmiúil a reáchtáil le creat dlíthiúil na Gníomhaireachta amach anseo a phlé agus tá taifead ar an gcruinniú i scríbhinn mar aon le seasaimh ar leithligh 8 mBallstát curtha faoi bhráid an Choimisiúin. Ina theannta sin, pléadh sainordú nua na Gníomhaireachta an 9 Iúil ag cruinniú an Choiste Straitéisigh um Inimirce, um Theorainneacha agus um Thearmann, áit ar chuir ionadaithe na mBallstát a réamhdhearcthaí in iúl faoi na smaointe sa togra CAI. Maidir le EUROSUR, i gcomhréir le hAirteagal 22(3) de Rialachán Uimh. 1052/2013, rinne an Coimisiún meastóireacht fhoriomlán ar EUROSUR. Tá an tuarascáil ón meastóireacht sin curtha in iarscríbhinn a ghabhann leis an togra. Is é an chonclúid sa tuarascáil mheastóireachta gur bhain creat EUROSUR a chuspóirí amach ach go bhféadfaí feidhmiú EUROSUR a fheabhsú trí athrú ó chóras faisnéise teicniúla go creat rialachais um malartú agus comhar faisnéise. Rinneadh comhairliúcháin leantacha a reáchtáil leis an Sainghrúpa ar EUROSUR, a bhunaigh agus a bhainistigh an Ghníomhaireacht chun tacú le cur chun feidhme EUROSUR, agus le sainghrúpa tiomnaithe ar EUROSUR, arna bhunú ag an gCoimisiún chun an próiseas meastóireachta a phlé agus a leanúint agus chun leasuithe féideartha ar an Rialachán atá ann cheana a phlé. An 6 agus 7 Feabhra 2018, bhunaigh an Coimisiún ceardlann thiomnaithe le gnéithe theicneolaíochta agus thionsclaíocha EUROSUR a phlé le hionadaithe tionscail, le taighdeoirí agus le saineolaithe rialtais ó na Ballstáit, institiúidí an Aontais agus Gníomhaireachtaí an Aontais. Chun measúnú a dhéanamh ar chostas/sochar na nathruithe éagsúla atá beartaithe leis an togra, tá staidéar faighte ag an gCoimisiún chun measúnú a dhéanamh ar thionchar na roghanna éagsúla a bhaineann le héabhlóidí a d’fhéadfaí a dhéanamh ar an gCóras Eorpach um Fhaireachas ar Theorainneacha (Eurosur). Ag cur san áireamh gairm na Comhairle Eorpaí an 28 Meitheamh 2018 go ndéanfaí ról tacaíochta na Gníomhaireachta a neartú tuilleadh le sainordú feabhsaithe, agus an gá atá le haghaidh a thabhairt ar an ngairm sin go tráthúil, rinneadh an cinneadh gan Measúnú Tionchair a dhéanamh. 5.Míniúchán mionsonraithe ar fhorálacha sonracha an togra Leis an togra (Airteagal 8) tugtar isteach timthriall don bheartas ilbhliantúil straitéiseach don bhainistiú comhtháite teorainneacha san Eoraip mar bhealach lena áirithiú go ndéanfaidh an Garda Teorann agus Cósta Eorpach an bainistiú comhtháite teorainneacha san Eoraip a chur chun feidhme go héifeachtach. Déanfar próiseas inoibritheach aontaithe leanúnach a shocrú sa timthriall ilbhliantúil, ar próiseas é a thabharfaidh treoirlínte straitéiseacha do na gníomhaithe ábhartha go léir ar leibhéal an Aontais agus sna Ballstáit i réimse an bhainistithe teorainneacha agus an fhillte chun go gcuirfidh na gníomhaithe sin an Bainistiú Comhtháite Teorainneacha san Eoraip chun feidhme ar bhealach comhleanúnach comhtháite modheolaíoch. Cuirfear tús leis an timthriall le stiúradh polaitiúil do Bhainistiú Comhtháite Teorainneacha san Eoraip arna chur ar fáil i bhfoirm tarmligthe de chuid an Choimisiúin, a chuirfear chun feidhme ansin tríd an straitéis theicniúil agus oibríochtúil arna hullmhú ag an nGníomhaireacht Eorpach um an nGarda Teorann agus Cósta agus straitéisí náisiúnta arna nullmhú ag na Ballstáit. Déanfar meastóireacht lena ndéanfar measúnú ar chur chun feidhme na dtrí chéim sin a chur i gcrích i bhfianaise ullmhúchán an chéad timthrialla eile. Príomheilimintí an togra buanchór an Gharda Teorann agus Cósta Eorpaigh, lena mbeidh feabhsuithe ar eochairchumais eile ag gabháil (féach go háirithe Airteagail 5(2), 55 go 60, 63 agus 64). –Mínítear na príomheilimintí a bhaineann le buanchór an Gharda Teorann agus Cósta Eorpaigh i gCaibidil 1 thuas, go háirithe i dtaca lena chomhdhéanamh, lena mhéid, le raon feidhme a ghníomhaíochtaí, lena chineál éigeantach agus le cur i bhfeidhm cumhachtaí feidhmiúcháin. –Chun freastal ar an mbuanchór, tugtar isteach leis an togra an coincheap gur gardaí teorann, gardaí tionlacain don fhilleadh, speisialtóirí don fhilleadh agus baill foirne ábhartha eile iad baill foirne oibríochtúla bhuanchór an Gharda Teorann agus Cósta Eorpaigh. Beidh siad in-imscartha i gcreat trí chineál foirne: bainistiú teorainneacha, an filleadh agus tacaíocht do bhainistiú na himirce. –Déantar rannchuidithe aonair na mBallstát do bhuanchór an Gharda Teorann agus Cósta Eorpaigh a shainmhíniú i gcomhréir le hIarscríbhinn IV agus Iarscríbhinn V. Tá miondealú na rannchuidithe aonair sin bunaithe ar an scála dáilte a comhaontaíodh don Díorma Mearfhreagartha mar a leagtar amach in Iarscríbhinn I a ghabhann leis an Rialachán seo maidir leis an nGarda Teorann agus Cósta Eorpach. –Déanfaidh an Coimisiún athbhreithniú meántéarmach ar fheidhmiú agus ar chomhdhéanamh bhuanchór an Gharda Teorann agus Cósta Eorpaigh. Ag brath ar an athbhreithniú meántéarmach, féadfaidh an Coimisiún breathnú ar na hiarscríbhinní ábhartha a leasú. –Chun comhchultúr gairmiúil a áirithiú, ba cheart oiliúint shonrach agus éide a sholáthar do na foirne arna nimscaradh ó bhuanchór an Gharda Teorann agus Cósta Eorpaigh. –D’fhonn foirne ó bhuanchór an Gharda Teorann agus Cósta Eorpaigh a imscaradh i gcríoch tríú tíortha, ba cheart don Ghníomhaireacht na cumais le haghaidh a cuid struchtúr ceannais agus rialaithe féin a fhorbairt. –Chun bearnaí leanúnacha i gcomhthiomsú deonach ar threalamh teicniúil ó na Ballstáit, go háirithe maidir le hacmhainní mórscála, a líonadh, ba cheart go mbeadh a trealamh féin ag an nGníomhaireacht a bheadh le cur i mbun oibre in oibríochtaí comhpháirteacha nó i gcás mear-idirghabhálacha teorann nó i gcás aon ghníomhaíochtaí oibríochtúla eile. Cé go bhfuil sé ar chumas na Gníomhaireachta a trealamh teicniúil féin a fháil nó a fháil ar léas ó bhí 2011 ann, cuireadh bac nár bheag ar an bhféidearthacht sin mar gheall ar an easnamh acmhainní buiséadacha. Nuair a glacadh Rialachán 2016, cuireadh buiséad tiomanta EUR 40 milliún ar fáil don Ghníomhaireacht chun trealamh beagmhéide agus meánmhéide a fháil agus tá dul chun cinn déanta ag an nGníomhaireacht chun na deiseanna sin a thapú. De thoradh na bhforbairtí sin agus chun teacht leis an leibhéal uaillmhéine laistiar de bhunú bhuanchór an Gharda Teorann agus Cósta Eorpaigh, chuir an Coimisiún clúdach suntasach in áirithe faoi chreat airgeadais ilbhliantúil 2021-2027 ionas gur féidir leis an nGníomhaireacht na hacmhainní aeir, mara agus talún is gá a fháil, a chothabháil agus a oibriú i gcomhréir leis na riachtanais oibríochtúla.

–Cé go bhféadfadh sé cuid mhaith ama a thógáil na hacmhainní riachtanacha a fháil, go háirithe i gcás acmhainní móra, ba cheart trealamh na Gníomhaireachta féin teacht chun cinn mar chrann taca d’oibríochtaí gan aon chabhair bhreise de dhíth ó na Ballstáit ach amháin in imthosca eisceachtúla. Ba cheart do chriúnna teicniúla na Gníomhaireachta, ós cuid de bhuanchór an Gharda Teorann agus Cósta Eorpaigh iad, trealamh na Gníomhaireachta a oibriú den chuid is mó. Chun a áirithiú go ndéanfar na hacmhainní airgeadais atá beartaithe maidir le trealamh na Gníomhaireachta féin a úsáid go héifeachtach, beidh an próiseas bunaithe ar straitéis ilbhliantúil arna cinneadh chomh luath agus is féidir ag an mbord bainistíochta agus plean gníomhaíochta ag gabháil léi. –Chun obair na Gníomhaireachta a éascú sna Ballstáit a bheidh ag óstáil a gníomhaíochtaí oibríochtúla ag na teorainneacha seachtracha agus na gníomhaíochtaí sin a bhaineann leis an bhfilleadh, beidh an fhéidearthacht ag an nGníomhaireacht oifigí allamuigh a bhunú a bheidh lonnaithe sna Ballstáit sin don tréimhse dá bhfuil á gníomhaíochtaí oibríochtúla ar siúl. Is é an ról a bheidh ag na hoifigí allamuigh sin feidhmiú mar phointí caidrimh idir an Ghníomhaireacht agus na Ballstáit óstacha, chun comhordú, cumarsáid agus tacaíocht lóistíochta a áirithiú agus feidhmiú réidh na bpróiseas go léir a bhaineann leis na gníomhaíochtaí oibríochtúla sin a ráthú. Bunófar iad ag láithreacha atá i ngaireacht gheografach do na limistéir ina mbeidh gníomhaíochtaí oibríochtúla ar bun. Leis an togra (Airteagal 9 agus Airteagal 67) bunaítear creat do phleanáil chomhtháite an Gharda Teorann agus Cósta Eorpaigh. Déanfar na próisis phleanála éagsúla de chuid Ghardaí Teorann agus Údaráis Fillte na mBallstát agus na Gníomhaireachta a chomhtháthú sa phleanáil sin sa ghearrthéarma, sa mheántéarma agus san fhadtéarma. Beidh an phleanáil chomhtháite ag teacht leis an timthriall don bheartas straitéiseach ilbhliantúil don Bhainistiú Comhtháite Teorainneacha san Eoraip. –Bunaítear leis an togra modheolaíocht chaighdeánach le haghaidh pleanáil in aghaidh cásanna arna bunú ag an nGníomhaireacht. Cuirfear an comhthéacs geopholaitiúil san áireamh sna cásanna sin a bheidh bunaithe ar anailís riosca agus beidh siad formheasta ag bord bainistíochta na Gníomhaireachta. –Tugtar isteach pleanáil forbartha acmhainne don Gharda Teorann agus Cósta Eorpach leis an togra. Is sásra é an phleanáil forbartha acmhainne arna bunú leis an togra seo a dhírítear ar phleananna fadtéarmacha na mBallstát agus na Gníomhaireachta d’fhonn deiseanna a shainaithint i réimsí an oiliúna agus an oideachais, caighdeánú teicniúil agus oibríochtúil; soláthar comhpháirteach trealaimh, agus Taighde agus Forbairt. Cuirfear ar chumas na Gníomhaireachta tacú le riachtanais aonair na mBallstát; Beidh ról tábhachtach aige freisin ó thaobh forbairt acmhainne a chomhordú don Gharda Teorann agus Cósta Eorpach uile. –Mar thoradh ar na próisis phleanála don fhorbairt acmhainne cuirfear treochlár acmhainne ar fáil don Gharda Teorann agus Cósta Eorpach, a fhormheasfaidh bord bainistíochta na Gníomhaireachta agus a bheidh i gceangal leis an straitéis theicniúil agus oibríochtúil um bainistiú comhtháite teorainneacha. Leis an treochlár acmhainne sin tabharfar treoshuíomhanna straitéiseacha d’fhorbairt cumais an Gharda Teorann agus Cósta Eorpaigh. Mar thoradh ar an treochlár acmhainne cuirfear pleananna soláthair agus treochláir theicneolaíochta ar bun. Cabhróidh na pleananna soláthair sin leis na Ballstáit agus leis an nGníomhaireacht i dtaca le trealamh teicniúil a fháil agus a ligean ar cíos agus tacóidh an treochlár teicneolaíochta leis an nGníomhaireacht i dtaca le téamaí tábhachtacha taighde a shainaithint agus cuirfear i gcuntas iad i gclársceidealú na nionstraimí de chuid an Aontais a thacaíonn le gníomhaíochtaí oibríochtúla agus taighde i réimse an Bhainistithe Comhtháite Teorainneacha agus an Fhillte. –Neartaítear leis an togra na riachtanais atá ann cheana maidir le pleanáil theagmhasach ar leibhéal na mBallstát mar chuid de phróiseas foriomlán na pleanála comhtháite. Tugtar aghaidh le pleanáil theagmhasach ar na bearta agus na hacmhainní uile is gá chun gur féidir cumais a athneartú lena náirítear lóistíocht agus tacaíocht nuair atá leibhéil níos airde tionchair le sárú ag teorainneacha seachtracha, lena náirítear an cumas tacú le himscaradh cumais bhreise arna chomhordú ag an nGníomhaireacht Eorpach um an nGarda Teorann agus Cósta. Ba cheart na pleananna sin a bheith go fóill faoi réir an tsásra rialaithe cáilíochta mar chuid den sásra measúnaithe Leochaileachta. –Sa ghearrthéarma, déanfar pleanáil oibríochtúil a chomhordú idir na Ballstáit agus leis an nGníomhaireacht i gcreat EUROSUR i gcomhréir le próisis phleanála na gComhoibríochtaí Teorann arna mbunú ag an nGníomhaireacht. Leis an togra (Airteagal 18 agus an méid a thagann ina dhiaidh) déantar EUROSUR a ionchorprú sa Rialachán maidir leis an nGarda Teorann agus Cósta Eorpach mar eilimint riachtanach d’fheidhmiú an Gharda Teorann agus Cósta Eorpaigh. –Athraítear EUROSUR ó chreat rialachais chun faisnéis a mhalartú agus comhar a dhéanamh idir údaráis náisiúnta na mBallstát atá freagrach as bainistiú teorainneacha agus an Ghníomhaireacht, ag tógáil ar na córais éagsúla faisnéise arna núsáid ag na Ballstáit agus ag an nGníomhaireacht agus ag méadú agus ag leathnú ról agus inniúlachtaí na lárionad comhordúcháin náisiúnta. –Leis an togra déantar na heilimintí de Rialachán reatha EUROSUR atá ann cheana a shimpliú agus feabhsaítear solúbthacht EUROSUR. Aistreofar roinnt codanna teicniúla de Rialachán reatha EUROSUR isteach i ngníomhartha cur chun feidhme chun tuilleadh soiléireachta a sholáthar maidir leis an gcur chun feidhme teicniúil, chun níos mó solúbthachta a éascú chomh maith le nuashonrú oibríochtúil féideartha, agus ag an am céanna a gceangailteacht a áirithiú. Leis an togra méadaítear raon feidhme reatha EUROSUR ó fhaireachas teorainneacha talún agus mara go rialú teorann (trí sheiceálacha a chur i bhfeidhm ag pointí trasnaithe ar an teorainn chomh maith le faireachas teorainneacha aeir, a bhí á dtuairisciú ar bhonn deonach ag na Ballstáit) chun feasacht uileghabhálach ar dhálaí a sholáthar ag na teorainneacha seachtracha agus raon na nacmhainní freagartha a leathnú. Forbróidh an Ghníomhaireacht cineálacha nua comhar idirghníomhaireachta le húdaráis earnáil na heitlíochta chun bagairt nua ó aerárthaí agus dróin a bhrath níos fearr agus chun freagairt níos fearr dóibh. Athneartaítear leis an togra feasacht ar dhálaí, anailís riosca, cosc agus freagrúlacht an Gharda Teorann agus Cósta Eorpaigh i dtaca leis na gnéithe seo a leanas: –Chun feidhm anailíse riosca an Gharda Teorann agus Cósta Eorpaigh a neartú, déanfar ailíniú ar fhoinsí éagsúla faisnéise agus modheolaíochtaí, codanna den teorainn agus leibhéil tionchair EUROSUR agus iad siúd atá in úsáid ag an nGníomhaireacht agus ag na Ballstáit tríd an gComhshamhail den Anailís Chomhtháite Riosca (CIRAM), ag Líonra FRONTEX le haghaidh Anailís Riosca (FRAN) agus na measúnuithe leochaileachta (Airteagal 31). –Ag forbairt ar EUROSUR, feabhsaítear leis an togra feasacht ar dhálaí an Gharda Teorann agus Cósta Eorpaigh (Airteagal 29). Cumascaítear leis an pictiúr coiteann reatha d'fhaisnéis réamhtheorann, lena mbailítear faisnéis ar an limistéar réamhtheorann, agus an pictiúr de dhálaí Eorpacha, a fhreagraíonn sa Rialachán reatha d’fhaisnéis a bhailítear laistigh de limistéar Schengen. Tá gluaiseachtaí tánaisteacha anois mar chuid de na pictiúir de dhálaí chun measúnú a dhéanamh ar chás na himirce ag teorainneacha seachtracha an Aontais ar leibhéal straitéiseach agus ar leibhéal na hoirbheartaíochta araon. Bainfidh na Ballstáit agus an Ghníomhaireacht tairbhe anois go díreach as an bhfaisnéis sin in EUROSUR, agus cuirfidh siad léi, trí na Lárionaid Chomhordúcháin Náisiúnta. –Bunaítear Seirbhísí Cumaisc EUROSUR go foirmiúil (Airteagal 29) lena gcur in ionad “chur i bhfeidhm coiteann na nuirlisí faireachais” dá dtagraítear i Rialachán reatha EUROSUR. Trí Sheirbhísí Cumaisc EUROSUR, cuireann an Ghníomhaireacht faisnéis ábhartha a bhaineann leis na teorainneacha seachtracha ar fáil do na lárionaid comhordúcháin náisiúnta agus di féin. Leantar de bheith ag cur Seirbhísí Cumaisc EUROSUR ar fáil trí chomhar idir an Ghníomhaireacht agus tríú páirtithe. Leanfaidh an Ghníomhaireacht de bheith ag úsáid na seirbhísí satailíte um fhaire na cruinne faoin gclár spáis COPERNICUS chun faireachán a dhéanamh ar an limistéar réamhtheorann, ach forbróidh sí seirbhísí nua cumaisc EUROSUR le gníomhaireachtaí eile de chuid an Aontais agus le comhpháirtithe idirnáisiúnta chun teacht le raon feidhme nua EUROSUR. Mar shampla, ba cheart comhar idirghníomhaíochta den sórt sin a bhunú i réimse an fhaireachais teorainneacha aeir idir an Ghníomhaireacht, bainisteoir líonra an ghréasáin Eorpaigh um bainistíocht aerthráchta (EUROCONTROL) agus an Ghníomhaireacht Eorpach um Shábháilteacht Eitlíochta (EASA). –Tugtar isteach leis an togra (Airteagal 30) an ceanglas go nullmhóidh an Ghníomhaireacht Eorpach um an nGarda Teorann agus Cósta anailís riosca straitéiseach don Bhainistiú Comhtháite Teorainneacha san Eoraip gach dhá bhliain chun léargas fadtéarmach agus anailís fhadtéarmach a chur i láthair do na blianta atá le teacht. Bheadh an anailís sin ina túsphointe don Choimisiún chun an timthriall don bheartas straitéiseach ilbhliantúil a sheoladh don Bhainistiú Comhtháite Teorainneacha san Eoraip. Cuirfidh an anailís riosca straitéiseach le cásanna ardleibhéil ar a mbeidh an phleanáil chomhtháite ag brath. –I bhfianaise gur dhá shásra chomhlántacha iad na measúnuithe leochaileachta agus sásra measúnaithe Schengen arna bhunú le Rialachán (AE) Uimh. 1053/2013 chun rialú caighdeán na hEorpa a ráthú i dtaca le feidhmiú ceart limistéar Schengen, ní mór socruithe soiléire le haghaidh malartú rialta faisnéise ar a riachtanais a bhunú idir an Coimisiún agus an Ghníomhaireacht Eorpach um an nGarda Teorann agus Cósta chun an leas is mó a bhaint as na sineirgíochtaí idir an dá shásra sin (Airteagal 34). –Chun dul i ngleic ar bhealach níos fearr le géarchéimeanna ina bhfuil feidhmiú limistéar Schengen i mbaol ar chuid den teorainn, cruthaítear in EUROSUR an ceathrú leibhéal tionchair “géibheannach”, ar leibhéal breise é. Spreagfaidh an leibhéal tionchair “géibheannach” freagairt go huathoibríoch ó bhuanchór Ghníomhaireacht an Aontais um an nGarda Teorann agus Cósta (Airteagal 35, Airteagal 36 agus Airteagal 42). –Maidir le foirne tacaíochta don bhainistiú imirce, tá forálacha nua á moladh ag an gCoimisiún (in Airteagal 41) chun comhleanúnachas a áirithiú lena thogra do Rialachán maidir le Gníomhaireacht Tearmainn an Aontais Eorpaigh atá á chur i láthair leis an togra seo. Molann an Coimisiún an raon feidhme a leathnú chun úsáid foirne tacaíochta don bhainistiú imirce a spreagadh - tá a nimscaradh faoi réir iarraidh ón mBallstát lena mbaineann ach níl sé teoranta níos mó do chásanna ina bhfuil dúshláin dhíréireacha imirce. Beidh an Coimisiún i gceannas comhordú ar an láthair, mar a léirítear sa Rialachán reatha, chomh maith le comhordú na niarrataí ó Bhallstáit agus an measúnú ar riachtanais. D’áiritheodh sé sin comhleanúnachas idir na gníomhartha éagsúla ag gníomhaireachtaí ábhartha an Aontais chomh maith le sineirgíochtaí idir acmhainní na nGníomhaireachtaí agus na mBallstát.

–De bhreis ar na forálacha reatha, déantar ról an stiúrthóra feidhmiúcháin a chomhdhlúthú leis an togra (Airteagal 42) chun gníomhaíochtaí oibríochtúla nithiúla de chuid na Gníomhaireachta a mholadh don Bhallstát lena mbaineann nuair a bhíonn údar cuí leis i bhfianaise thorthaí an mheasúnaithe leochaileachta, na hanailíse riosca nó nuair a shanntar tionchar criticiúil do chuid amháin den teorainn nó níos mó ná sin. I gcás easpa comhair do na gníomhartha beartaithe sin, ba cheart fógra a thabhairt don Choimisiún d’fhonn measúnú a dhéanamh agus cinneadh an bhféadfadh gá a bheith le gníomh breise i gcomhréir le hAirteagal 43 ina dtugtar aghaidh ar chás ag teorainn sheachtrach an Aontais ina bhfuil gá le gníomhaíocht phráinneach. Leis an togra feabhsaítear malartú faisnéise agus comhair laistigh den Gharda Teorann agus Cósta (féach go ginearálta Airteagal 12): –Sonrófar i ngníomhartha cur chun feidhme an cineál faisnéise atá le soláthar, i gcreat EUROSUR ach freisin na heintitis atá freagrach as faisnéis shonrach a bhailiú, a phróiseáil, a chartlannú agus a tharchur, na hachair is faide le tuairisc a thabhairt, na prionsabail maidir le slándáil sonraí agus cosaint sonraí (féach e.g. Airteagal 25). –Déanfaidh an Ghníomhaireacht faireachán i bhfíor-am ar stádas teicniúil na líonraí agus na gcóras agus ar cháilíocht na faisnéise arna tuairisciú ag na Ballstáit agus roinnfidh sí í leis na húsáideoirí mar eilimint riachtanach d’iontaofacht an chreata EUROSUR (Airteagal 24). –Forbraíodh an Líonra Cumarsáide i gcreat rialachán reatha EUROSUR agus tá sé de chumas aige Faisnéis Rúnaicmithe de chuid an Aontais a mhalartú idir na Ballstáit agus an Ghníomhaireacht. Úsáidtear an Líonra Cumarsáide sin anois (Airteagal 14 agus 15) le haghaidh na malartuithe faisnéise uile idir comhchodanna éagsúla an Gharda Teorann agus Cósta Eorpaigh agus méadaítear a leibhéal rúnaicmithe ó RESTREINT UE/EU RESTRICTED go CONFIDENTIEL UE/EU CONFIDENTIAL chun slándáil faisnéise a fheabhsú agus an mhuinín atá ag na gníomhaithe as a mhéadú. –Forbróidh an Ghníomhaireacht caighdeáin theicniúla chun malartú faisnéise a fheabhsú agus déantar dearbhú faisnéise a athneartú de bhíthin na Lárionaid Comhordúcháin Náisiúnta (Airteagal 16). Leis an togra feabhsaítear freagairt an Aontais i dtaca leis an bhfilleadh maidir leis na gnéithe seo a leanas (féach Airteagal 49 agus an méid a thagann ina dhiaidh). –Leis an togra seo déantar tuilleadh leathnaithe ar shainordú na Gníomhaireachta cúnamh teicniúil agus oibríochtúil a chur ar fáil do na Ballstáit i dtaca le nósanna imeachta um fhilleadh, gan dochar do fhreagracht na mBallstát cinntí um fhilleadh a eisiúint, lena náirítear cinntí um fhilleadh a ullmhú, náisiúnaigh tríú tíortha a aithint agus gníomhaíochtaí de chuid na mBallstát a dhéantar roimh an bhfilleadh nó a bhaineann leis an bhfilleadh. –Chun tuilleadh cúnaimh a thabhairt do na Ballstáit, cuirtear an méid seo a leanas faoi chúram na Gníomhaireachta freisin: –múnla tagartha a fhorbairt le haghaidh córas bainistithe cásanna maidir leis an bhfilleadh lena ndéantar struchtúr na gcóras náisiúnta bainistithe maidir leis an bhfilleadh a fhorordú; –tacú le forbairt a gcóras náisiúnta nó iad a ailíniú leis an múnla; –córas lárnach agus bonneagar cumarsáide a bhunú leis na córais náisiúnta bainistithe maidir leis an bhfilleadh agus an córas lárnach, nó eatarthu, le haghaidh gach faisnéis agus sonra a phróiseáil chun go mbeadh an Ghníomhaireacht in ann cúnamh teicniúil agus oibríochtúil a chur ar fáil i gcomhréir leis an Rialachán. –Comhar méadaithe le tríú tíortha: cúnamh a thabhairt i dtaca le gníomhaíochtaí fillte na dtríú tíortha agus laistigh díobh, lena náirítear trí bhuanchór an Gharda Teorann agus Cósta Eorpaigh a imscaradh i dtríú tíortha, chomh maith le comhar athneartaithe le húdaráis tríú tíortha maidir leis an bhfilleadh, lena náirítear i dtaca le doiciméid taistil a fháil. –Sainordú na Gníomhaireachta a neartú maidir le sonraí pearsanta a phróiseáil i dtaca lena gníomhaíochtaí i réimse an fhillte, chomh maith le malartú faisnéise le tríú tíortha agus eagraíochtaí idirnáisiúnta ag féachaint do ghníomhaíochtaí fillte. Leis an togra feabhsaítear gné sheachtrach an Gharda Teorann agus Cósta Eorpaigh (féach Airteagal 72 go hAirteagal 79): –Cuirfear ar chumas an Gharda Teorann agus Cósta Eorpaigh gníomhú i dtríú tíortha gan aon teorainn ar thríú tíortha comharsanachta, lena náirítear i réimse an fhillte mar a shonraítear thuas. –Cuirtear síos sa togra ar na coinníollacha faoina dtairgfidh an Ghníomhaireacht cúnamh teicniúil agus oibríochtúil do thríú tíortha. D’fhéadfadh oibríochtaí na Gníomhaireachta tarlú ag aon teorainn de chuid na tríú tíre lena mbaineann, i gcás inarb iomchuí, le comhaontú an Bhallstáit nó na mBallstát atá suite ar theorainn an limistéir oibríochtúil. –Leis an togra feabhsaítear malartú faisnéise le tríú tíortha i gcreat EUROSUR trí na Lárionaid Comhordúcháin Náisiúnta agus ag an am céanna caomhnaítear caidrimh stairiúla idir na Ballstáit agus tríú tíortha. Sonrófar i bhforálacha na coinníollacha faoina ndéanfar sonraí a mhalartú le húdaráis tríú tíortha agus faoinar féidir Seirbhísí Cumaisc EUROSUR a sholáthar dóibh. –I gcomhréir le togra an Choimisiúin maidir le líonra Eorpach d'oifigigh idirchaidrimh inimirce a chruthú (athmhúnlú), tugtar aitheantas do ról an oifigigh idirchaidrimh inimirce i dtaca le malartú faisnéise agus le comhordú. Sa bhreis ar an líonra Eorpach d’oifigigh idirchaidrimh inimirce, bunaítear go hoifigiúil na naisc leis na lárionaid comhordúcháin náisiúnta agus leis an nGníomhaireacht. –Tugtar soiléiriú ar ról an Choimisiúin maidir le comhar le tríú tíortha: tacaíonn an Coimisiún leis na Ballstáit agus leis an nGníomhaireacht i dtaca le comhar le tríú tíortha trí fhorálacha samhlacha a ullmhú agus comhlíonadh an Rialacháin ag forálacha ábhartha na gcomhaontuithe déthaobhacha agus iltaobhacha agus na socruithe oibre a fhíorú.

Ar deireadh, de bhreis ar chonclúidí ón gComhairle an 27 Márta 2017, tá sé beartaithe ag an gCoimisiún an córas Doiciméid Bhréagacha agus Doiciméid Bharántúla ar Líne (FADO) a chomhtháthú i gcreat an Gharda Teorann agus Cósta Eorpaigh. Is córas Eorpach íomhánna é FADO atá deartha chun faisnéis a mhalartú idir na Ballstáit maidir le fíordhoiciméid agus doiciméid bhréagacha, agus tá sé á bhainistiú faoi láthair ag Ardrúnaíocht na Comhairle. Is uirlis an-úsáideach é córas comhchoiteann comhroinnte Eorpach íomhánna chun calaois doiciméad a chomhrac, mar go mbíonn sé níos éasca doiciméid bhréagacha a bhrath leis. Trí FADO a chomhtháthú i gcreat an Gharda Teorann agus Cósta Eorpaigh beidh an Ghníomhaireacht in ann an córas a ghlacadh ar láimh agus a bhainistiú. Beidh na torthaí seo a leanas ag comhtháthú FADO (Airteagal 80): –Chun tacú le Ballstáit agus iad ag seiceáil barántúlacht doiciméad ag an teorainn, tugtar an sainchúram don Ghníomhaireacht sa togra an córas Doiciméid Bhréagacha agus Doiciméid Bharántúla ar Líne (FADO) a ghlacadh ar láimh agus a chur in oiriúint do riachtanais reatha agus do riachtanais na todhchaí. Déanfar Gníomhaíocht Chomhpháirteach an 3 Nollaig 1998, Uimh. 98/700/CGB a aisghairm ina hiomláine agus cuirfear bunús dlí sa Rialachán maidir leis an nGarda Teorann agus Cósta Eorpach ina áit, rud a thabharfaidh deis don Ghníomhaíocht an córas reatha a ghlacadh ar láimh. Is le gníomhartha cur chun feidhme a leagfar amach na forálacha cur chun feidhme. Leis sin d’áiritheofaí rannpháirtíocht shaineolaithe na mBallstát (trí Choiste Airteagal 6 atá ann cheana) agus cheadófaí an córas a chur in oiriúint do na riachtanais a bheidh ann amach anseo. –Ba cheart an struchtúr il-leibhéil a choinneáil sa chóras FADO mar go bhfuil sé riachtanach chun leibhéil éagsúla faisnéise faoi dhoiciméid a sholáthar do pháirtithe leasmhara éagsúla, lena náirítear an gnáthphobal. Maidir leis an idirthréimhse, ba cheart a áirithiú go mbeadh an córas FADO ag feidhmiú go dtí go mbeidh an córas nua ag feidhmiú agus go naistreofar na sonraí atá ann cheana chuig an gcóras nua le comhaontú na mBallstát mar úinéirí na sonraí. Ar deireadh, tugtar aghaidh sa togra freisin ar ghnéithe éagsúla de chúrsaí rialachais agus riaracháin na Gníomhaireachta: –i bhfianaise bunú bhuanchór an Gharda Teorann agus Cósta Eorpaigh chomh maith le leathnú foriomlán shainordú na Gníomhaireachta, go háirithe i réimse an fhillte, trí leas-stiúrthóir feidhmiúcháin a cheapadh in áit duine amháin de réir mar a fhoráiltear faoin Rialachán reatha (Airteagal 105). Ba cheart réimse shonrach freagrachta a shannadh do gach duine den triúr leas-stiúrthóirí feidhmiúcháin sin. –Mar gheall ar thábhacht bhunúsach na Gníomhaireachta mar chuid den Gharda Teorann agus Cósta Eorpach atá freagrach as bainistiú comhtháite na dteorainneacha seachtracha, agus ról an Choimisiúin i leith an timthrialla don bheartas straitéiseach ilbhliantúil do Bhainistiú Comhtháite Teorainneacha san Eoraip (féach Airteagal 8), ba cheart freagracht an Choimisiúin i gcreat rialachais na Gníomhaireachta a chur i gcomhréir le prionsabail an Chur Chuige Choitinn maidir le gníomhaireachtaí díláraithe an Aontais arna nglacadh an 12 Iúil 2012 ag Parlaimint na hEorpa, ag an gComhairle agus ag an gCoimisiún (e.g. i ndáil le ceapachán na leas-stiúrthóirí feidhmiúcháin, Airteagal 105). –Leis an togra bunaítear Coiste chun cabhrú leis an gCoimisiún roinnt gníomhartha cur chun feidhme dá bhforáiltear sa Rialachán a ullmhú. Maidir le FADO, áfach, ba cheart Coiste Airteagal 6 atá ann cheana a úsáid (Airteagal 117). Tá athrá sa togra ar fhorálacha an Rialacháin seo i dtaca le hÉirinn agus leis an Ríocht Aontaithe. Measann an Coimisiún go bhfuil na hathruithe thuasluaite riachtanach lena ráthú go mbeidh na hacmhainní cearta ag an nGarda Teorann agus Cósta Eorpach agus go mbeidh sé éifeachtach agus lánfheidhmiúil chun tacaíocht éifeachtach a áirithiú do na Ballstáit le teorainneacha seachtracha an Aontais a chosaint. 2018/0330 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE Maidir leis an nGarda Teorann agus Cósta Eorpach

agus lena naisghairtear Gníomhaíocht Chomhpháirteach Uimh. 98/700/CGB ón gComhairle, Rialachán (AE) Uimh. 1052/2013 ó Pharlaimint na hEorpa agus ón gComhairle agus Rialachán (AE) Uimh. 2016/1624 ó Pharlaimint na hEorpa agus ón gComhairle









Ionchur ón gCoimisiún Eorpach i gcruinniú na gCeannairí in Salzburg, an 19 agus an 20 Meán Fómhair 2018

TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2)(b) agus (d) agus Airteagal (79)(2)(c) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach,

De bharr an méid seo a leanas: (1)Is é is cuspóir do bheartas an Aontais i réimse an bhainistithe teorainneacha seachtracha Bainistiú Comhtháite Teorainneacha san Eoraip a fhorbairt agus a chur chun feidhme ar an leibhéal náisiúnta agus ar leibhéal an Aontais, óir is riachtanas é sin a leanann ó shaorghluaiseacht daoine laistigh den Aontas agus is comhchuid bhunúsach é de limistéar saoirse, slándála agus ceartais. Gné lárnach d'fheabhsú an bhainistithe imirce is ea an Bainistiú Comhtháite Teorainneacha san Eoraip. Is é an aidhm bainistiú éifeachtúil a dhéanamh ar thrasnú na dteorainneacha seachtracha agus aghaidh a thabhairt ar dhúshláin imirceacha agus bagairtí a d'fhéadfadh a bheith amach anseo ag na teorainneacha sin, agus ar an tslí sin rannchuidiú le haghaidh a thabhairt ar an gcoireacht thromchúiseach a bhfuil gné thrasteorann ag gabháil léi agus a áirithiú gur ann d'ardleibhéal slándála inmheánaí laistigh den Aontas. Ag an am céanna, tá sé riachtanach gníomhú le lánurraim do chearta bunúsacha agus ar bhealach a dhéanann saorghluaiseacht daoine laistigh den Aontas a choimirciú. (2)Bunaíodh an Ghníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh le Rialachán (CE) Uimh. 2007/2004 ón gComhairle. Ó chuaigh sí i mbun oibre an 1 Bealtaine 2005, d'éirigh leis an nGníomhaireacht cúnamh a thabhairt do na Ballstáit gnéithe oibríochtúla den bhainistiú teorainneacha seachtracha a chur chun feidhme trí bhíthin oibríochtaí comhpháirteacha agus mear-idirghabhálacha teorann, anailís riosca, malartú faisnéise, caidreamh le tríú tíortha agus fillithe a fhilleadh. (3)Athraíodh ainm na Gníomhaireachta Eorpaí chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh go dtí an Ghníomhaireacht Eorpach um an nGarda Teorann agus Cósta (‘An Ghníomhaireacht’) agus cuireadh lena cúraimí ionas go mbeadh leanúnachas iomlán ann ó thaobh a cuid gníomhaíochtaí agus a nósanna imeachta. Ba cheart é a bheith ina phríomhról ag an nGníomhaireacht straitéis theicniúil agus oibríochtúil a bhunú mar chuid den timthriall don bheartas ilbhliantúil straitéiseach don bhainistiú comhtháite teorainneacha san Eoraip a chur chun feidhme, chun formhaoirseacht a dhéanamh ar fheidhmiú éifeachtach an rialaithe teorann ag na teorainneacha seachtracha, chun anailísí rioscaí agus measúnuithe leochaileachta a chur i gcrích, chun cúnamh breise teicniúil agus oibríochtúil a sholáthar do na Ballstáit agus tríú tíortha trí bhíthin oibríochtaí comhpháirteacha agus mear-idirghabhálacha teorann; a áirithiú go ndéanfar bearta a fhorghníomhú ar bhealach praiticiúil i gcás inar gá gníomhaíocht phráinneach ag na teorainneacha seachtracha, chun cúnamh teicniúil agus oibríochtúil a sholáthar mar thaca le hoibríochtaí cuardaigh agus tarrthála do dhaoine atá i nguais ar muir agus chun oibríochtaí um fhilleadh agus idirghabhálacha um fhilleadh a eagrú, a chomhordú agus a sheoladh. (4)Ón uair a thosaigh géarchéim na himirce i 2015, tá tionscnaimh thábhachtacha tugtha isteach ag an gCoimisiún chun cosaint theorainneacha an Aontais a neartú. I mí na Nollag 2015, tíolacadh togra maidir le sainordú na Gníomhaireachta Eorpaí chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh a mhéadú go mór agus socraíodh go han-tapa tríd an idirbheartaíocht le linn 2016 é. Tháinig an Rialachán maidir leis an nGníomhaireacht Eorpach um an nGarda Teorann agus Cósta i bhfeidhm an 6 Deireadh Fómhair 2016. (5)Mar sin féin, ní mór tuilleadh feabhais a chur ar chreat an Aontais i réimse an rialaithe teorainneacha seachtracha, an fhillte agus an tearmainn. Chun na críche sin agus chun bonn níos láidre a chur faoi iarrachtaí oibríochtúla a thuilleadh atá á ndéanamh faoi láthair agus atá beartaithe don am amach romhainn, ba cheart an Garda Teorann agus Cósta Eorpach a athchóiriú trí bhíthin sainordú níos daingne a thabhairt don Ghníomhaireacht Eorpach um an nGarda Teorann agus Cósta agus, go háirithe, trí bhíthin na cumais riachtanacha a thabhairt di, is é sin le rá i bhfoirm buanchór 10 000 ball foirne oibríochtúil a mbeidh cumhachtaí feidhmiúcháin acu chun tacú go héifeachtach leis na Ballstáit ar an láthair ina gcuid iarrachtaí chun na teorainneacha seachtracha a chosaint, cur i gcoinne gluaiseachtaí tánaisteacha agus dlús mór a chur le filleadh éifeachtach na nimirceach neamhrialta. (6)Sna conclúidí a rinne sí an 28 Meitheamh 2018, d’iarr an Chomhairle Eorpach ról tacaíochta na Gníomhaireachta Eorpaí um an nGarda Teorann agus Cósta a neartú a thuilleadh, i gcomhar le tríú tíortha freisin, trí bhíthin acmhainní méadaithe agus sainordú feabhsaithe, d’fhonn a áirithiú go ndéanfaí rialú éifeachtach ar na teorainneacha seachtracha agus d'fhonn dlús mór a chur le filleadh éifeachtach na nimirceach neamhrialta. (7)Is gá faireachán éifeachtúil a dhéanamh ar thrasnú ag na teorainneacha seachtracha, aghaidh a thabhairt ar dhúshláin imirceacha agus ar bhagairtí a d'fhéadfadh a bheith amach anseo ag na teorainneacha seachtracha, a áirithiú gur ann d'ardleibhéal slándála inmheánaí laistigh den Aontas, feidhmiú limistéar Schengen a choimirciú agus urraim a léiriú do phrionsabal uileghabhálach na dlúthpháirtíochta. Chomh maith leis sin, ba cheart bainistiú a dhéanamh ar an imirce ar bhonn réamhghníomhach, lena náirítear na bearta is gá i dtríú tíortha. D’fhonn an méid sin a luadh, is gá an Garda Teorann agus Cósta Eorpach a chomhdhlúthú agus sainordú na Gníomhaireachta Eorpaí um an nGarda Teorann agus Cósta a mhéadú a thuilleadh. Ba cheart an Ghníomhaireacht a beith comhdhéanta go príomha de bhuanchór 10,000 ball foirne oibríochtúil de chuid an Gharda Teorann agus Cósta Eorpaigh. (8)Chun a léiriú go bhfuil sainordú na Gníomhaireachta ar a dtugtaí Frontex roimhe seo méadaithe ó thaobh cáilíochta de, go háirithe toisc eite oibríochtúil dá cuid féin a bheith tugtha di, mar atá an buanchór 10 000 ball foirne oibríochtúil de chuid an Gharda Teorann agus Cósta Eorpaigh, is é "an Ghníomhaireacht Eorpach um an nGarda Teorann agus Cósta (EBCG)" ba cheart a thabhairt feasta ar an nGníomhaireacht sin, agus is faoin ainm sin amháin ba cheart di feidhmiú feasta. Ba cheart an tathrú sin a léiriú i ngach cás ábhartha, lena náirítear é a fheiceáil sna hábhair chumarsáide seachtraí. (9)Agus bainistiú comhtháite teorainneacha san Eoraip á chur i bhfeidhm, ba cheart comhleanúnachas le cuspóirí beartais eile a áirithiú, lena náirítear feidhmiú cuí an iompair thrasteorann. (10)Ba cheart Bainistiú Comhtháite Teorainneacha san Eoraip a chur chun feidhme mar fhreagracht chomhroinnte de chuid na Gníomhaireachta agus de chuid na núdarás náisiúnta atá freagrach as bainistiú teorainneacha, lena náirítear gardaí cósta a mhéid agus a dhéanann siad oibríochtaí faireachais teorann muirí agus aon chúraimí rialaithe teorann eile, agus de chuid na núdarás sin atá freagrach as an bhfilleadh. Cé gur ar na Ballstáit a bheidh an phríomhfhreagracht a dteorainneacha seachtracha a bhainistiú chun a leasa féin agus chun leas na mBallstát uile agus cé gurb iad féin atá freagrach as cinntí um fhilleadh a eisiúint, ba cheart don Ghníomhaireacht tacú le cur i bhfeidhm bhearta an Aontais a bhaineann leis na teorainneacha seachtracha a bhainistiú agus leis an bhfilleadh trí ghníomhaíochtaí na mBallstát a chuireann na bearta sin chun feidhme a athneartú, a mheasúnú agus a chomhordú. (11)Chun cur chun feidhme éifeachtach don Bhainistiú Comhtháite Teorainneacha san Eoraip a áirithiú agus chun cur le héifeachtúlacht an chomhbheartais um fhilleadh, ba cheart Garda Teorann agus Cósta Eorpach a bhunú. Ba cheart na hacmhainní airgeadais agus daonna mar aon leis an trealamh is gá a sholáthar dó. Ba cheart an Ghníomhaireacht Eorpach um an nGarda Teorann agus Cósta agus na húdaráis náisiúnta atá freagrach as bainistiú teorainneacha, lena náirítear gardaí cósta a mhéid agus a dhéanann siad cúraimí rialaithe teorann agus na húdaráis atá freagrach as an bhfilleadh, a bheith comhdhéanta as an nGarda Teorann agus Cósta Eorpach. Ar an gcaoi sin, beidh sé ag brath ar úsáid choiteann faisnéise, acmhainneachtaí agus córas ar an leibhéal náisiúnta agus ar fhreagairt na Gníomhaireachta ar leibhéal an Aontais. (12)Le bainistiú comhtháite teorainneacha san Eoraip, ní athraítear inniúlachtaí an Choimisiúin agus na mBallstát faoi seach i réimse an chustaim, go háirithe maidir le rialuithe, bainistiú riosca agus malartú faisnéise. (13)Is le hinstitiúidí an Aontais a fhanfaidh an fhreagracht maidir le forbairt a dhéanamh ar bheartas agus reachtaíocht maidir le rialú ag teorainneacha seachtracha agus filleadh, lena náirítear straitéis i dtaca le bainistiú comhtháite teorainneacha san Eoraip a fhorbairt. Ba cheart dlúthchomhar idir an Ghníomhaireacht agus na hinstitiúidí sin a ráthú. (14)Ba cheart a áirithiú go gcuirfidh an Garda Teorann agus Cósta Eorpach an Bainistiú Comhtháite Teorainneacha san Eoraip chun feidhme go héifeachtach trí bhíthin timthriall don bheartas ilbhliantúil straitéiseach don bhainistiú comhtháite teorainneacha san Eoraip. Ba cheart próiseas comhtháite aontaithe leanúnach a shocrú sa timthriall ilbhliantúil, ar próiseas é a thabharfaidh treoirlínte straitéiseacha do na gníomhaithe ábhartha ar leibhéal an Aontais agus sna Ballstáit i réimse an bhainistithe teorainneacha agus an fhillte chun go gcuirfidh na gníomhaithe sin an Bainistiú Comhtháite Teorainneacha chun feidhme ar bhealach comhleanúnach. Leis sin, tabharfar aghaidh freisin ar na idirghníomhaíochtaí ábhartha uile a bheidh ag an nGarda Teorann agus Cósta Eorpach leis an gCoimisiún, insititiúidí agus comhlachtaí eile chomh maith leis an gcomhar le comhpháirtithe ábhartha, lena náirítear tríú tíortha agus tríú páirtithe de réir mar is iomchuí. (15)Maidir le bainistiú comhtháite teorainneacha san Eoraip, is gá pleanáil chomhtháite a dhéanamh idir na Ballstáit agus an Ghníomhaireacht maidir le hoibríochtaí a bhaineann le teorainneacha agus leis an bhfilleadh, bearta a ullmhú le haghaidh tionchar mór ar an bpleanáil theagmhasach ag na teorainneacha seachtracha agus comhordú a dhéanamh ar an bhforbairt fhadtéarmach cumais ó thaobh na hearcaíochta agus na oiliúna de agus ó thaobh sealbhú agus forbairt trealaimh de freisin. (16)Ní dhéanfaidh cur chun feidhme an Rialacháin seo difear do roinnt na hinniúlachta idir an tAontas agus na Ballstáit, ná d'oibleagáidí na mBallstát faoi Choinbhinsiún na Náisiún Aontaithe maidir le Dlí na Farraige, faoin gCoinbhinsiún Idirnáisiúnta um Shábháilteacht Anama ar Muir, faoin gCoinbhinsiún Idirnáisiúnta maidir le Cuardach agus Tarrtháil ar Muir, faoi Choinbhinsiún na Náisiún Aontaithe in aghaidh Coireachta Eagraithe Trasnáisiúnta agus an Prótacal in aghaidh Inimircigh a Smuigleáil ar Tír, ar Muir nó san Aer, faoin gCoinbhinsiún i dTaobh Stádas Dídeanaithe, faoin gCoinbhinsiún chun Cearta an Duine agus Saoirsí Bunúsacha a chosaint agus faoi ionstraimí eile idirnáisiúnta ábhartha. (17)Ní dhéanfaidh cur chun feidhme an Rialacháin seo difear do Rialachán (AE) Uimh. 656/2014 ó Pharlaimint na hEorpa agus ón gComhairle. (18)Ba cheart don Ghníomhaireacht a cuid cúraimí a chur i gcrích gan dochar do na freagrachtaí atá ar na Ballstáit a mhéid a bhaineann leis an réimse dlí agus cirt a chaomhnú agus an tslándáil inmheánach a choimirciú. (19)Ba cheart don Ghníomhaireacht a cuid cúraimí a chur i gcrích gan dochar d'inniúlacht na mBallstát maidir le cúrsaí cosanta.

(20)Ba cheart cúraimí agus inniúlacht leathnaithe na Gníomhaireachta a bheith á gcothromú le coimircí treisithe i dtaca le cearta bunúsacha agus le cuntasacht mhéadaithe. (21)Tá an Ghníomhaireacht ag brath ar chomhar na mBallstát chun bheith in ann a cúraimí a dhéanamh ar bhealach éifeachtach. I ndáil leis sin, tá sé tábhachtach don Ghníomhaireacht agus do na Ballstáit gníomhú de mheon macánta agus faisnéis chruinn a mhalartú go prapúil. Níor cheart go mbeadh ar aon Bhallstát faisnéis a sholáthar má mheasann sé go mbeadh nochtadh na faisnéise sin contrártha do leasanna bunriachtanacha a shlándála. (22)Ba cheart do na Ballstáit, chun a leasa féin agus chun leas na mBallstát eile, na sonraí ábhartha is gá a chur ar fáil do na gníomhaíochtaí a dhéanann an Ghníomhaireacht, lena náirítear ar mhaithe le feasacht ar dhálaí, anailísí rioscaí, measúnuithe leochaileachta agus pleanáil chomhtháite. Chomh maith leis sin, ba cheart dóibh a áirithiú go bhfuil na sonraí beacht agus cothrom le dáta agus go ndearnadh iad a fháil agus iontráil go dlíthiúil. (23)Is gá an Córas Eorpach um Fhaireachas ar Theorainneacha (EUROSUR) le go mbeidh an Garda Teorann agus Cósta Eorpach ag feidhmiú chun an malartú faisnéise agus an comhar oibríochtúil idir údaráis náisiúnta na mBallstát a neartú maille le malartú faisnéise agus comhar oibríochtúil leis an nGníomhaireacht. Tá EUROSUR ag soláthar an bhonneagair agus na nuirlisí is gá do na húdaráis sin agus don Ghníomhaireacht chun a bhfeasacht ar dhálaí agus a nacmhainn freagartha ag na teorainneacha seachtracha a fheabhsú chun inimirce neamhdhleathach agus coireacht trasteorann a bhrath, a chosc agus a chomhrac, agus chun cuidiú le beatha inimirceach a shábháil agus cosaint beatha inimirceach a áirithiú. (24)Ba cheart do na Ballstáit lárionaid chomhordúcháin náisiúnta a bhunú d'fhonn an malartú faisnéise agus an comhar le haghaidh faireachas teorainneacha a fheabhsú eatarthu, agus seiceálacha a dhéanamh ag pointí trasnaithe teorann. Tá sé fíorthábhachtach, chun go bhfeidhmeoidh EUROSUR mar is cuí, go rachadh na húdaráis náisiúnta ar fad atá freagrach as faireachas teorainneacha seachtracha faoin dlí náisiúnta i gcomhar le chéile trí bhíthin na lárionad comhordúcháin náisiúnta. (25)Níor cheart don Rialachán seo bac a chur ar na Ballstáit freagracht a chur ar a lárionaid chomhordúcháin náisiúnta freisin as comhar agus malartú faisnéise a chomhordú i ndáil le comhchodanna eile den bhainistiú comhtháite teorainneacha amhail an filleadh. (26)Is den riachtanas é an fhaisnéis a mhalartaítear idir na Ballstáit agus an Ghníomhaireacht a bheith ar ardcháilíocht le go bhfeidhmeoidh an Bainistiú Teorainneacha Comhtháite mar is ceart. I bhfianaise cé chomh maith agus a d'éirigh le EUROSUR, ba cheart an cháilíocht a áirithiú tríd an gcaighdeánú, tríd an malartú faisnéise a dhéanamh uathoibríoch sna líonraí agus sna córais uile, trí shábháilteacht na faisnéise agus trí rialú cáilíochta na sonraí agus na faisnéise arna dtarchur. (27)Ba cheart don Ghníomhaireacht an cúnamh is gá a sholáthar chun EUROSUR a fhorbairt agus a fheidhmiú, lena náirítear idir-inoibritheacht na gcóras, go háirithe trí chreat EUROSUR a bhunú, a choimeád ar bun agus a chomhordú. (28)Ba cheart pictiúr foriomlán de dhálaí a thabhairt in EUROSUR ar na dálaí ag na teorainneacha seachtracha ach laistigh de limistéar Schengen freisin agus sa limistéar réamhtheorann. Ba cheart faireachas teorainneacha talún, farraige agus aeir a chumhdach leis sin agus seiceálacha ag pointí trasnaithe teorann freisin. (29)Ba cheart faireachas teorainneacha aeir a bheith mar chuid den bhainistiú teorainneacha ós rud é go mbíonn eitiltí tráchtála agus príobháideacha agus córais aerárthaí cianphíolótaithe á núsáid chun gníomhaíochtaí neamhdhleathacha a bhaineann leis an inimirce agus coireacht trasteorann a dhéanamh. (30)Ba cheart Seirbhísí Cumaisc EUROSUR arna soláthar ag an nGníomhaireacht a bhunú ar chur i bhfeidhm coiteann na nuirlisí faireachais agus ar an gcomhar idirghníomhaíochta ar leibhéal an Aontais, lena náirítear seirbhísí slándála Copernicus a sholáthar. Ba cheart dóibh seirbhísí faisnéise breisluacha a bhaineann leis an mBainistiú Comhtháite Teorainneacha a thabhairt do na Ballstáit agus don Ghníomhaireacht. Ba cheart cur le Seirbhísí Cumaisc EUROSUR chun tacú le seiceálacha ag Pointí Trasnaithe Teorann, Faireachas Teorainneacha Aeir agus faireachán ar shreabha imirce. (31)De bhrí go mbítear ag cur chun farraige in árthaí beaga nach bhfuil muiracmhainneach, tá méadú suaithní tagtha ar an líon inimirceach a bháitear ag teorainneacha seachtracha mara ó dheas. Ba cheart do EUROSUR cumas teicniúil agus oibríochtúil na Gníomhaireachta agus na mBallstát a fheabhsú go mór chun gur féidir leo na hárthaí beaga sin a bhrath agus chun acmhainn freagartha na mBallstát a fheabhsú agus cuidiú, ar an gcuma sin, laghdú a dhéanamh ar líon na ninimirceach a bhásaíonn. (32)Aithnítear leis an Rialachán seo go ngabhann daoine bealaí inimirceacha freisin agus cosaint idirnáisiúnta de dhíth orthu. (33)Ba cheart don Ghníomhaireacht anailísí riosca a ullmhú a bheidh ginearálta agus sainoiriúnaithe bunaithe ar mhúnla coiteann comhtháite don anailís riosca, a bheidh le cur i bhfeidhm ag an nGníomhaireacht féin agus ag na Ballstáit. Ba cheart don Ghníomhaireacht, bunaithe freisin ar an bhfaisnéis arna soláthar ag na Ballstáit, faisnéis iomchuí a sholáthar a chumhdóidh na gnéithe uile is ábhartha don bhainistiú comhtháite teorainneacha san Eoraip, go háirithe rialú teorann, filleadh, gluaiseachtaí tánaisteacha neamhrialta náisiúnach tríú tír san Aontas, cosc na coireachta trasteorann, lena náirítear éascú an trasnaithe neamhúdaraithe teorainneacha, gáinneáil ar dhaoine, an sceimhlitheoireacht agus bagairtí de chineál hibrideach, mar aon leis an staid i dtríú tíortha ábhartha, chun gur féidir bearta iomchuí a dhéanamh nó chun dul i ngleic le bagairtí agus rioscaí a shainaithnítear, d'fhonn bainistiú comhtháite na dteorainneacha seachtracha a fheabhsú. (34)I bhfianaise a chuid gníomhaíochtaí ag na teorainneacha seachtracha, ba cheart don Ghníomhaireacht rannchuidiú le cosc agus brath na coireachta tromchúisí a bhfuil gné thrasteorann ag gabháil léi, amhail imircigh a smuigleáil, gáinneáil ar dhaoine agus an sceimhlitheoireacht, i gcás inarb iomchuí an méid sin chun go ngníomhóidh sí agus i gcás ina bhfuil faisnéis ábhartha faighte aici trína cuid gníomhaíochtaí. Ba cheart di a cuid gníomhaíochtaí a chomhordú le Eoropol, arb é sin an ghníomhaireacht atá freagrach as tacú le gníomhaíochtaí na mBallstát, agus na gníomhaíochtaí sin a threisiú, agus as an gcomhar eatarthu d'fhonn an choireacht thromchúiseach a dhéanann difear do dhá Bhallstát nó níos mó a chosc agus a chomhrac. Bíonn gné thrasteorann i gceist i gcónaí le coireanna trasteorann. Is saintréith den ghné thrasteorann sin iad na coireanna atá nasctha le trasnú neamhúdaraithe na dteorainneacha seachtracha, lena náirítear gáinneáil ar dhaoine nó imircigh a smuigleáil. É sin ráite, le hAirteagal 1(2) de Threoir 2002/90/CE ón gComhairle , ceadaítear do Bhallstáit gan smachtbhannaí a fhorchur i gcás inarb é aidhm na hiompraíochta ná cúnamh daonnúil a thabhairt d'imircigh. (35)De mheon na freagrachta comhroinnte, ba cheart é a bheith mar ról ag an nGníomhaireacht faireachán a dhéanamh ar bhainistiú na dteorainneacha seachtracha ar bhonn rialta. Ba cheart don Ghníomhaireacht a áirithiú go ndéantar faireachán cuí agus éifeachtach, ní hamháin tríd an bhfeasacht ar dhálaí agus anailís riosca, ach freisin trí shaineolaithe óna foireann féin a bheith i láthair sna Ballstáit. Ba cheart don Ghníomhaireacht, dá bhrí sin, a bheith in ann oifigigh idirchaidrimh a imscaradh chuig Ballstáit ar feadh tréimhse áirithe ama, agus go dtuairisceodh an toifigeach idirchaidrimh don stiúrthóir feidhmiúcháin i rith na tréimhse ama sin. Ba cheart gur cuid den mheasúnú leochaileachta a bheadh i dtuarascáil na noifigeach idirchaidrimh. (36)Ba cheart don Ghníomhaireacht measúnú leochaileachta a dhéanamh, bunaithe ar chritéir oibiachtúla, chun acmhainneacht agus ullmhacht na mBallstát a mheasúnú i dtaobh aghaidh a thabhairt ar dhúshláin ag a dteorainneacha seachtracha agus rannchuidiú le buanchór agus comhthiomsú de threalamh teicniúil an Gharda Teorann agus Cósta Eorpaigh. Ba cheart a áireamh ar an measúnú leochaileachta measúnú ar threalamh, ar bhonneagar, ar fhoireann, ar bhuiséad agus ar acmhainní airgeadais na mBallstát agus ar a bpleananna teagmhasacha i dtaca le dul i ngleic le géarchéimeanna a d'fhéadfadh titim amach ag na teorainneacha seachtracha. Ba cheart do na Ballstáit bearta a dhéanamh chun aghaidh a thabhairt ar aon easnaimh arna sainaithint sa mheasúnú sin. Ba cheart don stiúrthóir feidhmiúcháin na bearta a bheidh le déanamh a shainaithint agus iad a mholadh don Bhallstát lena mbaineann. Ba cheart don stiúrthóir feidhmiúcháin teorainn ama a shocrú freisin faoina mbeidh na bearta sin le déanamh agus dlúthfhaireachán a dhéanamh ar a gcur chun feidhme prapúil. Más rud é nach ndéantar na bearta is gá laistigh den teorainn ama a leagtar síos, ba cheart an tábhar a tharchur chuig an mbord bainistíochta chun go ndéanfar cinneadh eile ina leith. (37)Más rud é nach ndéantar an fhaisnéis bheacht, atá riachtanach chun measúnú leochaileachta a dhéanamh, a sholáthar go prapúil don Ghníomhaireacht, ba cheart í bheith in ann é sin a chur san áireamh nuair a bhíonn an measúnú leochaileachta á dhéanamh, mura rud é go bhfuil cúiseanna cuíréasúnaithe ann na sonraí sin a choinneáil siar. (38)Is dhá shásra chomhlántacha iad an measúnú leochaileachta agus an sásra meastóireachta Schengen a bunaíodh le Rialachán (AE) Uimh. 1053/2013 chun rialú cáilíochta san Eoraip a ráthú maidir le feidhmiú cuí limistéar Schengen agus an ullmhacht bhuan a áirithiú ar leibhéal an Aontais agus ar an leibhéal náisiúnta chun freagairt do dhúshlán ar bith ag na teorainneacha seachtracha. Ba cheart an leas is mó is féidir a bhaint as na sineirgíochtaí idir na sásraí sin d’fhonn pictiúr feabhsaithe de dhálaí feidhmithe limistéar Schengen a fháil, rud a sheachnóidh, a mhéid is féidir, dúbailt oibre ó thaobh na mBallstát de, agus d'fhonn a áirithiú go mbainfear úsáid níos comhordaithe as ionstraimí airgeadais ábhartha an Aontais chun tacú le bainistiú na dteorainneacha seachtracha. Chun na críche sin, ba cheart malartú rialta faisnéise faoi na torthaí ón dá shásra idir an Ghníomhaireacht agus an Coimisiún a bhunú. (39)Ós rud go ndéanann na Ballstáit codanna de theorainneacha a leagan amach, agus go sannann an Ghníomhaireacht leibhéil tionchair dóibh, agus gur cheart acmhainn freagartha na mBallstát agus na Gníomhaireachta a bheith nasctha leis na leibhéil tionchair sin, ba cheart an ceathrú leibhéal tionchair a leagan síos, a chomhfhreagróidh do chás ina mbeidh an limistéar Schengen i mbaol agus ar cheart an Ghníomhaireacht idirghabháil a dhéanamh ina leith.

(40)Ba cheart don Ghníomhaireacht an cúnamh teicniúil agus oibríochtúil is iomchuí do na Ballstáit a chur ar fáil chun a nacmhainneacht maidir lena noibleagáidí a chur chun feidhme a athneartú a mhéid a bhaineann le rialú na dteorainneacha seachtracha, agus chun aghaidh a thabhairt ar dhúshláin ag na teorainneacha seachtracha de thoradh inimirce neamhdhleathach nó na coireachta trasteorann. Ba cheart cúnamh den sórt sin bheith gan dochar d'inniúlacht na núdarás náisiúnta ábhartha chun imscrúduithe coiriúla a thionscnamh. Ina leith sin, ba cheart don Ghníomhaireacht, ar iarratas ó Bhallstát nó ar a tionscnamh féin, oibríochtaí comhpháirteacha a eagrú agus a chomhordú le haghaidh Ballstát amháin nó níos mó agus foirne de chuid bhuanchór an Gharda Teorann agus Cósta Eorpaigh a imscaradh, mar aon leis an trealamh teicniúil is gá a chur ar fáil. (41)Más rud é go bhfuil dúshlán sonrach agus díréireach ag na teorainneacha seachtrac